**ส่วนที่ ๒**

**ยุทธศาสตร์การพัฒนาองค์กรปกครองส่วนท้องถิ่น**

**๑. ความสัมพันธ์ระหว่างแผนพัฒนาระดับมหภาค**

 **๑.๑ แผนยุทธศาสตร์ชาติ ๒๐ ปี (พ.ศ. ๒๕๖๑ – ๒๕๘๐)**

โดยที่รัฐธรรมนูญแห่งราชอาณาจักรไทย มาตรา ๖๕ กำหนดให้รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืน ตามหลักธรรมาภิบาลเพื่อใช้เป็นกรอบในการจัดทำแผนต่างๆให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่เป้าหมายดังกล่าว โดยให้เป็นไปตามที่กำหนดในกฎหมายว่าด้วยการจัดทำยุทธศาสตร์ชาติ และต่อมาได้มีการตราพระราชบัญญัติการจัดทำยุทธศาสตร์ชาติ พ.ศ. ๒๕๖๐ มีผลบังคับใช้เมื่อวันที่ ๑ สิงหาคม ๒๕๖๐ โดยกำหนดให้มีการแต่งตั้งคณะกรรมการยุทธศาสตร์ชาติ เพื่อรับผิดชอบในการจัดทำร่างยุทธศาสตร์ชาติ กำหนดวิธีการการมีส่วนร่วมของประชาชนในการจัดทำร่างยุทธศาสตร์ชาติ ในการติดตาม การตรวจสอบ และการประเมินผล รวมทั้งกำหนดมาตรการส่งเสริมและสนับสนุนให้ประชาชนทุกภาคส่วนดำเนินการให้สอดคล้องกับยุทธศาสตร์ชาติ

เพื่อให้เป็นไปตามที่กำหนดในพระราชบัญญัติการจัดทำ ยุทธศาสตร์ชาติ พ.ศ. ๒๕๖๐คณะกรรมการยุทธศาสตร์ชาติได้แต่งตั้งคณะกรรมการจัดทำยุทธศาสตร์ชาติด้านต่างๆ รวม ๖ คณะอันประกอบด้วย คณะกรรมการจัดทำยุทธศาสตร์ชาติด้านความมั่นคง คณะกรรมการจัดทำยุทธศาสตร์ชาติด้านการสร้างความสามารถในการแข่งขัน คณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ คณะกรรมการจัดทำยุทธศาสตร์ชาติด้านการสร้างโอกาสและความเสมอภาคทางสังคม คณะกรรมการจัดทำยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม และคณะกรรมการจัดทำยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ เพื่อรับผิดชอบในการดำเนินการจัดทำร่างยุทธศาสตร์ชาติให้เป็นไปตามหลักเกณฑ์ วิธีการ และเงื่อนไขที่กำหนด ตลอดจนได้จัดให้มีการรับฟังความคิดเห็นของประชาชนและหน่วยงานของรัฐที่เกี่ยวข้องอย่างกว้างขวางเพื่อประกอบการพิจารณาจัดทำร่างยุทธศาสตร์ชาติตามที่กฎหมายกำหนดแล้ว

ยุทธศาสตร์ชาติ ๒๐ ปี (พ.ศ. ๒๕๖๑-๒๕๘๐) เป็นยุทธศาสตร์ชาติฉบับแรกของประเทศไทยตามรัฐธรรมนูญแห่งราชอาณาจักรไทย ซึ่งจะต้องนำไปสู่การปฏิบัติเพื่อให้ประเทศไทยบรรลุวิสัยทัศน์“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” ภายในช่วงเวลาดังกล่าว เพื่อความสุขของคนไทยทุกคน

**สถานการณ์ แนวโน้ม วิสัยทัศน์ และเป้าหมายในการพัฒนาประเทศ**

**๑. บทนำ**

การพัฒนาประเทศไทยนับตั้งแต่แผนพัฒนาเศรษฐกิจและสังคมแห่งชาติ ฉบับที่ ๑ เป็นต้นมาได้ส่งผลให้ประเทศมีการพัฒนาในทุกมิติ ทั้งในด้านเศรษฐกิจที่ประเทศไทยได้รับการยกระดับเป็นประเทศในกลุ่มบนของกลุ่มประเทศระดับรายได้ปานกลาง ในด้านสังคมที่มีการพัฒนาคุณภาพชีวิตของประชาชนส่งผลให้ประเทศไทยหลุดพ้นจากการเป็นประเทศยากจน และในด้านสิ่งแวดล้อมที่ประเทศไทยมีข้อได้เปรียบในความหลากหลายเชิงนิเวศ อย่างไรก็ตาม ประเทศไทยยังมีความท้าทายต่อการพัฒนาที่สำคัญ อาทิ อัตราการขยายตัวทางเศรษฐกิจในปี ๒๕๖๐ ที่ร้อยละ ๓.๙ ถือว่าอยู่ในระดับต่ำกว่าศักยภาพ เมื่อเทียบกับร้อยละ ๖.๐ ต่อปีในช่วงเวลาเกือบ ๖ ทศวรรษที่ผ่านมา โดยมีสาเหตุหลักจากการชะลอตัวของการลงทุนภายในประเทศและสถานการณ์เศรษฐกิจโลกที่ยังไม่ฟื้นตัวได้เต็มที่โครงสร้างเศรษฐกิจไทยที่ยังไม่สามารถขับเคลื่อนด้วยนวัตกรรมได้อย่างเต็มประสิทธิภาพภาคบริการและภาคเกษตรมีผลิตภาพการผลิตในระดับต่ำ ขาดการนำเทคโนโลยีเข้ามาเพิ่มประสิทธิภาพในการผลิต ประกอบกับแรงงานไทยยังมีปัญหาเรื่องคุณภาพและสมรรถนะที่ไม่สอดคล้องกับความต้องการในการขับเคลื่อนการพัฒนาของประเทศ

นอกจากนั้น ศักยภาพและคุณภาพของประชากรไทยทุกช่วงวัยยังคงเป็นปัจจัยท้าทายสำคัญต่อการพัฒนาประเทศ แม้ว่าการเข้าถึงระบบบริการสาธารณะ การศึกษา บริการสาธารณสุข โครงสร้างพื้นฐานต่างๆ และการคุ้มครองทางสังคมอื่น ๆ ของคนไทยมีความครอบคลุมเพิ่มมากขึ้น แต่ยังคงมีปัญหาเรื่องคุณภาพการให้บริการที่มีมาตรฐานแตกต่างกันระหว่างพื้นที่ ซึ่งเป็นหนึ่งในสาเหตุหลักที่ทำให้ประเทศไทยยังคงมีปัญหาความเหลื่อมล้ำในหลายมิติ ขณะที่ปัญหาด้านความยากจนยังคงเป็นประเด็นท้าทายในการยกระดับการพัฒนาประเทศให้ประชาชนมีรายได้สูงขึ้นและแก้ปัญหาความเหลื่อมล้ำอย่างยั่งยืน ขณะเดียวกันการวางกลยุทธ์ระยะยาวในการฟื้นฟู การใช้ และการรักษาทรัพยากรอย่างบูรณาการเพื่อการพัฒนาประเทศที่ผ่านมายังขาดความชัดเจน ส่งผลให้ทรัพยากรธรรมชาติและสิ่งแวดล้อมของประเทศยังมีปัญหาการใช้อย่างสิ้นเปลืองและเสื่อมโทรมลงอย่างรวดเร็ว

ทั้งนี้ ปัญหาดังกล่าวข้างต้นมีสาเหตุส่วนหนึ่งมาจากประสิทธิภาพการบริหารจัดการภาครัฐ การพัฒนาประเทศขาดความต่อเนื่องและความยืดหยุ่นในการตอบสนองต่อความต้องการและปัญหาของประชาชน ขณะที่ความมั่นคงภายในประเทศยังมีหลายประเด็นที่ต้องเสริมสร้างให้เกิดความเข้มแข็ง ลดความขัดแย้งทางความคิดและอุดมการณ์ที่มีรากฐานมาจากความเหลื่อมล้ำ ความไม่เสมอภาค การขาดความเชื่อมั่นในกระบวนการยุติธรรม และปัญหาการขาดเสถียรภาพทางการเมืองตลอดจนส่งเสริมคนในชาติให้ยึดมั่นสถาบันหลักเป็นศูนย์รวมจิตใจให้เกิดความรักและความสามัคคี

ในขณะเดียวกัน การเปลี่ยนแปลงโครงสร้างประชากรที่มีสัดส่วนประชากรวัยแรงงานและวัยเด็กที่ลดลงและประชากรสูงอายุที่เพิ่มขึ้นอย่างต่อเนื่อง จะเป็นปัจจัยเสี่ยงสำคัญที่จะทำให้การพัฒนาประเทศในมิติต่าง ๆ มีความท้าทายมากขึ้น ทั้งในส่วนของเสถียรภาพทางการเงินการคลังของประเทศในการจัดสวัสดิการเพื่อดูแลผู้สูงอายุที่เพิ่มสูงขึ้น การลงทุนและการออม การเจริญเติบโตทางเศรษฐกิจของประเทศ ความมั่นคงทางสังคม การบริหารจัดการทรัพยากรธรรมชาติอย่างยั่งยืนซึ่งจะเป็นประเด็นท้าทายต่อการขับเคลื่อนประเทศไปสู่การเป็นประเทศพัฒนาแล้ว

**๒. ปัจจัยและแนวโน้มที่คาดว่าจะส่งผลต่อการพัฒนาประเทศ**

แม้ว่าประเทศไทยจะมีตำแหน่งที่ตั้งที่สามารถเป็นศูนย์กลางในการเชื่อมโยงในภูมิภาคและเป็นประตูสู่เอเชีย แต่การที่มีอาณาเขตติดกับประเทศเพื่อนบ้านหลายประเทศ ทำให้ปัญหาด้านเขตแดนกับประเทศเพื่อนบ้านยังคงเป็นความท้าทายด้านความมั่นคงในอนาคต นอกจากนี้ ประเทศไทยยังคงต้องให้ความสำคัญกับปัญหาด้านความมั่นคงอื่น ๆ ที่มีความซับซ้อน ละเอียดอ่อน และมีความเชื่อมโยงกันหลายมิติ ที่อาจเป็นประเด็นท้าทายต่อการสร้างบรรยากาศความไว้วางใจระหว่างรัฐกับประชาชนและระหว่างประชาชนกับประชาชน ซึ่งรวมถึงการสร้างความสามัคคีของคนในชาติที่จะนำไปสู่การแก้ปัญหาความขัดแย้งระหว่างกลุ่มประชากรไทยที่มีแนวคิดและความเชื่อที่แตกต่างกันอย่างยั่งยืนนอกจากนี้ การขยายอิทธิพลและการเพิ่มบทบาทของประเทศมหาอำนาจ ที่อาจก่อให้เกิดการเปลี่ยนแปลงไปสู่ระบบหลายขั้วอำนาจ หรือเกิดการย้ายขั้วอำนาจทางเศรษฐกิจ ซึ่งอาจส่งผลกระทบต่อเสถียรภาพทางเศรษฐกิจของประเทศในอนาคต ขณะที่องค์กรที่ไม่ใช่รัฐ อาทิ องค์การระหว่างประเทศ และบรรษัทข้ามชาติ จะมีบทบาทมากขึ้นในการกำหนดกฎ ระเบียบ ทิศทางความสัมพันธ์และมาตรฐานสากลต่างๆ ทั้งในด้านความมั่นคง และเศรษฐกิจ รวมทั้งการรวมกลุ่มเศรษฐกิจและการเปิดเสรีในภูมิภาคที่นำไปสู่ความเชื่อมโยงในทุกระบบ อาจก่อให้เกิดความเสี่ยงด้านอาชญากรรมข้ามชาติและเศรษฐกิจนอกระบบ รวมทั้งปัญหายาเสพติด การค้ามนุษย์ และการลักลอบเข้าเมือง

ในทางกลับกัน ความเปลี่ยนแปลงจากโลกาภิวัตน์และความก้าวหน้าทางวิทยาศาสตร์และเทคโนโลยีที่ได้รับการพัฒนาอย่างก้าวกระโดดจะก่อให้เกิดนวัตกรรมอย่างพลิกผัน อาทิ เทคโนโลยีปัญญาประดิษฐ์ อินเทอร์เน็ตในทุกสิ่ง การวิเคราะห์ข้อมูลขนาดใหญ่ หุ่นยนต์และโดรน เทคโนโลยีพันธุกรรมสมัยใหม่ และเทคโนโลยีทางการเงิน ซึ่งตัวอย่างแนวโน้มการพัฒนาเทคโนโลยีอย่างก้าวกระโดดเหล่านี้ คาดว่าจะเป็นปัจจัยสนับสนุนหลักที่ช่วยทำให้เศรษฐกิจโลกและเศรษฐกิจไทยมีแนวโน้มที่จะกลับมาขยายตัวได้เข้มแข็งขึ้น แนวโน้มสำคัญที่จำเป็นต้องมีการติดตามอย่างใกล้ชิด อาทิการรวมกลุ่มทางการค้าและการลงทุนที่จะมีความหลากหลายเพิ่มมากขึ้น การแข่งขันที่คาดว่าจะรุนแรงขึ้นในการเพิ่มผลิตภาพและสร้างความหลากหลายของสินค้าและบริการที่ตอบโจทย์รูปแบบชีวิตใหม่ๆ

นอกจากนั้น ประเทศไทยคาดว่าจะเข้าสู่การเป็นสังคมสูงวัยระดับสุดยอดในปี ๒๕๗๔จะก่อให้เกิดโอกาสใหม่ๆ ในการตอบสนองความต้องการของกลุ่มผู้บริโภคสูงอายุที่จะมีสัดส่วนเพิ่มขึ้นอย่างต่อเนื่อง รวมทั้งการคาดการณ์ว่าครอบครัวไทยจะมีขนาดเล็กลงและมีรูปแบบที่หลากหลายมากขึ้นประชากรในประเทศไทยจะมีช่วงอายุที่แตกต่างกันและจะมีกลุ่มคนช่วงอายุใหม่ๆ เพิ่มขึ้น ซึ่งจะส่งผลต่อทัศนคติและพฤติกรรมที่แตกต่างกัน ดังนั้น การเตรียมความพร้อมของประชากรให้มีคุณภาพและการนำเทคโนโลยีที่เหมาะสมมาใช้ในการผลิตและการบริการของประเทศจะเป็นความท้าทายสำคัญในระยะต่อไป

 ในขณะเดียวกัน โครงสร้างประชากรที่เข้าสู่สังคมสูงวัย อาจทำให้เกิดความต้องการแรงงานต่างชาติเพิ่มมากขึ้นเพื่อทดแทนจำนวนแรงงานไทยที่ลดลง ซึ่งปัจจัยด้านการเปิดเสรีในภูมิภาคและความก้าวหน้าของการพัฒนาระบบคมนาคมขนส่งในภูมิภาคจะทำให้การเคลื่อนย้ายแรงงานและการย้ายถิ่นมีความสะดวกมากขึ้น และเป็นปัจจัยสำคัญที่จะทำให้เกิดการเคลื่อนย้ายประชากรเข้าออกประเทศเพิ่มมากขึ้น โดยเฉพาะในกลุ่มประชากรที่มีศักยภาพซึ่งมีแนวโน้มในการเคลื่อนย้ายไปเรียนหรือทำงานในทั่วทุกมุมโลกสูงขึ้น ทั้งนี้ การย้ายถิ่นส่วนใหญ่มีวัตถุประสงค์เพื่อแสวงหาโอกาสทางเศรษฐกิจที่ดีขึ้น จึงอาจจะเป็นไปได้ที่ประเทศไทยจะยังคงเป็นประเทศผู้รับของประชากรจากประเทศเพื่อนบ้านขณะที่ประชากรไทยโดยเฉพาะแรงงานทักษะอาจมีแรงจูงใจในการย้ายถิ่นไปยังประเทศที่มีระดับการพัฒนาที่ดีกว่า อาจทำให้การแย่งชิงแรงงานมีความรุนแรงมากขึ้น ซึ่งจะยิ่งทำให้เกิดความเสี่ยงต่อการเจริญเติบโตทางเศรษฐกิจและการเปลี่ยนแปลงของบริบทสังคมไทย

 นอกจากนี้ ผลกระทบจากการเปลี่ยนแปลงสภาพภูมิอากาศคาดว่าจะมีความรุนแรงมากขึ้นทั้งในเชิงความผันผวน ความถี่ และขอบเขตที่กว้างขวางมากขึ้น ซึ่งจะสร้างความเสียหายต่อชีวิตและทรัพย์สิน ระบบโครงสร้างพื้นฐานที่จำเป็น ตลอดจนระบบผลิตทางการเกษตรที่สัมพันธ์ต่อเนื่องกับความมั่นคงด้านอาหารและน้ำ ขณะที่ระบบนิเวศต่างๆ มีแนวโน้มเสื่อมโทรมลง และมีความเป็นไปได้ค่อนข้างสูงในการสูญเสียความสามารถในการรองรับความต้องการของมนุษย์ได้อย่างมีประสิทธิภาพอย่างไรก็ดี ระดับความรุนแรงของผลกระทบอันเกิดจากการเปลี่ยนแปลงภูมิอากาศโลกและความเสื่อมโทรมของระบบนิเวศต่าง ๆ ดังกล่าวที่แต่ละประเทศจะต้องเผชิญจะมีความแตกต่างกัน ทำให้การเป็นสังคมสีเขียวการรักษาและบริหารจัดการทรัพยากรธรรมชาติและสิ่งแวดล้อมอย่างบูรณาการจะได้รับความสำคัญและความสนใจจากนานาประเทศรวมทั้งประเทศไทยเพิ่มมากขึ้น พลังงานทดแทนและพลังงานทางเลือกรวมถึงการสร้างสมดุลความมั่นคงด้านพลังงานและอาหารมีแนวโน้มที่จะมีความสำคัญเพิ่มมากขึ้นกฎระเบียบและข้อตกลงด้านสิ่งแวดล้อมจะมีความเข้มข้นและเข้มงวดขึ้น โดยกรอบการพัฒนาตามข้อตกลงระหว่างประเทศต่างๆ ที่สำคัญ เช่น เป้าหมายการพัฒนาที่ยั่งยืน และบันทึกความตกลงปารีสจะได้รับการนำไปปฏิบัติอย่างจริงจังมากยิ่งขึ้น

 แนวโน้มเหล่านี้จะก่อให้เกิดความท้าทายต่อการพัฒนาประเทศในหลายมิติ ทั้งในส่วนของการจ้างงานและอาชีพ สาขาการผลิตและบริการใหม่ๆ ความมั่นคงของประเทศอันเกิดจากภัยคุกคามและความเสี่ยงด้านอื่นๆ ที่ซับซ้อนขึ้น อาชญากรรมไซเบอร์ รูปแบบการก่อสงครามที่ใช้เทคโนโลยี

เป็นเครื่องมือ การเคลื่อนย้ายอย่างเสรีและรวดเร็วของผู้คน เงินทุน ข้อมูลข่าวสาร องค์ความรู้ เทคโนโลยีและสินค้าและบริการ การปรับตัวต่อการเปลี่ยนแปลงสภาพภูมิอากาศที่รวดเร็วและคาดการณ์ได้ยากการเกิดขึ้นของโรคระบาด และโรคอุบัติใหม่ที่จะส่งผลให้การเฝ้าระวังด้านการสาธารณสุขในประเทศมีความสำคัญมากขึ้น อาจนำไปสู่ปัญหาความเหลื่อมล้ำที่ทวีความรุนแรงมากขึ้นได้ หากไม่มีมาตรการที่มีประสิทธิภาพในการป้องกันและรองรับผลกระทบต่างๆ ที่คาดว่าจะเกิดขึ้น ซึ่งรวมถึงการเตรียมความพร้อมเพื่อรองรับการเปลี่ยนแปลงทางเทคโนโลยีและนวัตกรรมแบบพลิกผันที่จะเกิดขึ้นอย่างรวดเร็วโดยเฉพาะอย่างยิ่งหากการเข้าถึงเทคโนโลยี โครงสร้างพื้นฐาน และองค์ความรู้สมัยใหม่มีระดับความแตกต่างกันระหว่างกลุ่มประชากรต่างๆ โดยการเปลี่ยนแปลงทางเทคโนโลยีและนวัตกรรมดังกล่าวจะส่งผลต่อทั้งการจ้างงานและอาชีพที่จะมีรูปแบบและลักษณะงานที่เปลี่ยนไป มีความต้องการแรงงานที่มีสมรรถนะสูงเพิ่มมากขึ้น หลายอาชีพอาจหายไปจากตลาดงานในปัจจุบันและบางอาชีพจะถูกทดแทนด้วยระบบอัตโนมัติโดยเฉพาะอาชีพที่ต้องการทักษะระดับต่ำ ก่อให้เกิดความเสี่ยงต่อความมั่นคงและคุณภาพชีวิตของประชาชนที่ปรับตัวไม่ทันหรือขาดความรู้และทักษะที่ทันกับยุคสมัยที่เปลี่ยนแปลงไปกระแสโลกาภิวัตน์ที่จะทำให้เกิดการพัฒนาขยายความเป็นเมือง วิถีชีวิตที่เปลี่ยนไปอย่างรวดเร็ว รวมทั้งการเปลี่ยนแปลงทางสภาพภูมิอากาศที่อาจจะมีความแปรปรวนมากยิ่งขึ้น ซึ่งปัจจัยทั้งหมดดังกล่าวจะส่งผลให้ปัญหาความยากจนและความเหลื่อมล้ำของประเทศมีความซับซ้อนมากยิ่งขึ้น

 จากปัจจัยและแนวโน้มที่คาดว่าจะส่งผลต่อการขับเคลื่อนการพัฒนาประเทศในมิติต่างๆข้างต้น เห็นได้ว่าบริบทและสภาพแวดล้อมทั้งภายในและภายนอกประเทศมีแนวโน้มที่จะเปลี่ยนแปลง

อย่างรวดเร็ว มีพลวัตสูง และมีความซับซ้อนหลากหลายมิติ ซึ่งจะส่งผลต่ออนาคตการพัฒนาประเทศอย่างมาก ดังนั้น การพัฒนาประเทศจึงจำเป็นต้องมียุทธศาสตร์การพัฒนาที่ครอบคลุมทุกมิติและทุกด้านการพัฒนาที่เกี่ยวข้อง มีความร่วมมือในลักษณะประชารัฐจากภาคส่วนต่างๆ ในรูปแบบของหุ้นส่วนการพัฒนาที่เป็นการดำเนินงานอย่างบูรณาการ เนื่องจากทุกมิติการพัฒนามีความเกี่ยวข้องซึ่งกันและกัน โดยประเทศไทยจำเป็นต้องมีทรัพยากรมนุษย์ที่มีคุณภาพ มีความรู้ สมรรถนะ และทักษะที่สอดคล้องกับการเปลี่ยนแปลงต่างๆ สามารถรู้เท่าทันและปรับตัวให้สามารถดำเนินชีวิตได้อย่างมีความสุข มีอาชีพที่มั่นคง สร้างรายได้ ท่ามกลางความเปลี่ยนแปลงกฎเกณฑ์และกติกาใหม่ๆ และมาตรฐานที่สูงขึ้น โดยเฉพาะในโลกที่มีการเปลี่ยนแปลงอย่างรวดเร็วซึ่งจำเป็นต้องมีการพัฒนาระบบและปัจจัยส่งเสริมต่าง ๆ ที่เกี่ยวข้องไปพร้อมกัน ทั้งในส่วนของระบบการเรียนการสอน และการพัฒนาทักษะฝีมือที่สอดคล้องกันกับการพัฒนาของคนในแต่ละช่วงวัย ระบบบริการสาธารณะ โครงสร้างพื้นฐาน รวมทั้งการให้ความสำคัญกับการส่งเสริมเทคโนโลยีและนวัตกรรม เพื่อให้ประเทศไทยสามารถยกระดับเป็นเจ้าของเทคโนโลยีและนวัตกรรมก้าวทันโลก จากการต่อยอดการพัฒนาบนพื้นฐานนโยบายไทยแลนด์ ๔.๐ ส่งผลให้เกิดการสร้างห่วงโซ่มูลค่าทางเศรษฐกิจในทั้งภาคอุตสาหกรรม ภาคเกษตรและภาคบริการ กระจายผลประโยชน์จากการพัฒนา ลดปัญหาความเหลื่อมล้ำ และนำไปสู่การเสริมสร้างคุณภาพชีวิตของประชาชนทุกภาคส่วน

 นอกจากนี้ ประเทศไทยต้องให้ความสำคัญกับการสร้างสมดุลความมั่นคงด้านพลังงานและอาหาร การรักษาไว้ซึ่งความหลากหลายเชิงนิเวศ การส่งเสริมการดำเนินชีวิตและธุรกิจ และการพัฒนาและขยายความเป็นเมืองที่เติบโตอย่างต่อเนื่องที่เป็นมิตรต่อสิ่งแวดล้อม พร้อมกับการมีข้อกำหนดของรูปแบบและกฎเกณฑ์ที่เกี่ยวเนื่องกับลักษณะการใช้พื้นที่ที่ชัดเจน ขณะที่การพัฒนาโครงสร้างพื้นฐานและระบบโลจิสติกส์ กฎหมาย ระบบภาษีต้องมีกลยุทธ์การพัฒนาที่สามารถอำนวยความสะดวกและส่งเสริมให้ประเทศมีศักยภาพการแข่งขันที่สูงขึ้น และสามารถใช้จุดแข็งในเรื่องตำแหน่งที่ตั้งทางภูมิศาสตร์ของประเทศให้เกิดประโยชน์ต่อการพัฒนาประเทศมากขึ้น รวมทั้งให้ความสำคัญของการรวมกลุ่มความร่วมมือกับนานาประเทศในระดับภูมิภาคและระดับโลก เพื่อกระชับและสร้างสัมพันธไมตรี เสริมสร้างความสัมพันธ์ทางการทูต ซึ่งจะก่อให้เกิดการสร้างพลังทางเศรษฐกิจและรักษาความมั่นคงของประเทศ โดยจำเป็นต้องสร้างความพร้อมในการที่จะยกระดับมาตรฐานและมีการปฏิบัติให้เป็นไปตามระเบียบกติกาสากลในด้านต่างๆ ขณะเดียวกันประเทศไทยจำเป็นต้องเร่งให้มีการปฏิรูประบบราชการและการเมืองเพื่อให้เกิดการบริหารราชการที่ดีและมีเสถียรภาพทางการเมือง มีการส่งเสริมคนในชาติให้ยึดมั่นสถาบันหลักเป็นศูนย์รวมจิตใจเพื่อให้เกิดความรักความสามัคคี และลดความขัดแย้งภายในประเทศ โดยที่นโยบายการพัฒนาต่างๆ จำเป็นต้องคำนึงถึงความสอดคล้องกับโครงสร้างและลักษณะพฤติกรรมของประชากรที่อาจจะมีความแตกต่างจากปัจจุบันมากขึ้น

 ดังนั้น ภายใต้เงื่อนไขโครงสร้างประชากร โครงสร้างเศรษฐกิจ สภาพสังคม สภาพภูมิอากาศสิ่งแวดล้อม และปัจจัยการพัฒนาต่างๆ ที่เกี่ยวข้อง ส่งผลให้ประเทศไทยจำเป็นต้องมีการวางแผนการพัฒนาที่รอบคอบและครอบคลุม อย่างไรก็ตาม หลายประเด็นพัฒนาเป็นเรื่องที่ต้องใช้ระยะเวลาในการดำเนินงานเพื่อให้เกิดการปรับตัวซึ่งจะต้องหยั่งรากลึกลงไปถึงการเปลี่ยนแปลงในเชิงโครงสร้างการขับเคลื่อนการพัฒนาให้ประเทศเจริญก้าวหน้าไปในอนาคตจึงจำเป็นต้องกำหนดวิสัยทัศน์ในระยะยาวที่ต้องบรรลุ พร้อมทั้งแนวยุทธศาสตร์หลักในด้านต่างๆ เพื่อเป็นกรอบในการขับเคลื่อนการพัฒนาอย่างบูรณาการบนพื้นฐานประชารัฐเพื่อยกระดับจุดแข็งและจุดเด่นของประเทศ และปรับปรุงแก้ไขจุดอ่อนและจุดด้อยต่าง ๆ อย่างเป็นระบบ โดยยุทธศาสตร์ชาติจะเป็นเป้าหมายใหญ่ในการขับเคลื่อนประเทศ และถ่ายทอดไปสู่แผนในระดับอื่น ๆ เพื่อนำไปสู่การปฏิบัติทั้งในระดับยุทธศาสตร์ ภารกิจและพื้นที่ ซึ่งรวมถึงพื้นที่พิเศษต่างๆ อาทิ เขตเศรษฐกิจพิเศษชายแดน เขตพัฒนาพิเศษภาคตะวันออกเพื่อให้การพัฒนาประเทศสามารถดำเนินการได้อย่างมั่นคง มั่งคั่ง และ ยั่งยืน

**๓. วิสัยทัศน์ประเทศไทย**

**“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”** หรือเป็นคติพจน์ประจำชาติว่า “มั่นคง มั่งคั่ง ยั่งยืน” เพื่อสนองตอบต่อผลประโยชน์แห่งชาติ อันได้แก่ การมีเอกราช อธิปไตย การดำรงอยู่อย่างมั่นคง และยั่งยืนของสถาบันหลักของชาติและประชาชนจากภัยคุกคามทุกรูปแบบ การอยู่ร่วมกันในชาติอย่างสันติสุขเป็นปึกแผ่น มีความมั่นคงทางสังคมท่ามกลางพหุสังคมและการมีเกียรติและศักดิ์ศรีของความเป็นมนุษย์ความเจริญเติบโตของชาติ ความเป็นธรรมและความอยู่ดีมีสุขของประชาชน ความยั่งยืนของฐานทรัพยากรธรรมชาติสิ่งแวดล้อม ความมั่นคงทางพลังงานและอาหาร ความสามารถในการรักษาผลประโยชน์ของชาติภายใต้การเปลี่ยนแปลงของสภาวะแวดล้อมระหว่างประเทศ และการอยู่ร่วมกันอย่างสันติประสานสอดคล้องกันด้านความมั่นคงในประชาคมอาเซียนและประชาคมโลกอย่างมีเกียรติและศักดิ์ศรี

ความมั่นคง หมายถึง การมีความมั่นคงปลอดภัยจากภัยและการเปลี่ยนแปลงทั้งภายในประเทศและภายนอกประเทศในทุกระดับ ทั้งระดับประเทศ สังคม ชุมชน ครัวเรือน และปัจเจกบุคคล และ

มีความมั่นคงในทุกมิติ ทั้งมิติทางการทหาร เศรษฐกิจ สังคม สิ่งแวดล้อม และการเมือง เช่น ประเทศมีความมั่นคงในเอกราชและอธิปไตย มีการปกครองระบอบประชาธิปไตยที่มีพระมหากษัตริย์ทรงเป็นประมุข สถาบันชาติ ศาสนา พระมหากษัตริย์มีความเข้มแข็งเป็นศูนย์กลางและเป็นที่ยึดเหนี่ยวจิตใจของประชาชน มีระบบการเมืองที่มั่นคงเป็นกลไกที่นำไปสู่การบริหารประเทศที่ต่อเนื่องและโปร่งใสตามหลักธรรมาภิบาล สังคมมีความปรองดองและความสามัคคี สามารถผนึกกำลังเพื่อพัฒนาประเทศ ชุมชนมีความเข้มแข็ง ครอบครัวมีความอบอุ่น ประชาชนมีความมั่นคงในชีวิต มีงานและรายได้ที่มั่นคงพอเพียงกับการดำรงชีวิต มีการออมสำหรับวัยเกษียณ ความมั่นคงของอาหาร พลังงาน และน้ำ มีที่อยู่อาศัยและความปลอดภัยในชีวิตทรัพย์สิน

**ความมั่งคั่ง** หมายถึง ประเทศไทยมีการขยายตัวของเศรษฐกิจอย่างต่อเนื่องและมีความยั่งยืนจนเข้าสู่กลุ่มประเทศรายได้สูง ความเหลื่อมล้ำของการพัฒนาลดลง ประชากรมีความอยู่ดีมีสุขได้รับผลประโยชน์จากการพัฒนาอย่างเท่าเทียมกันมากขึ้น และมีการพัฒนาอย่างทั่วถึงทุกภาคส่วนมีคุณภาพชีวิตตามมาตรฐานขององค์การสหประชาชาติ ไม่มีประชาชนที่อยู่ในภาวะความยากจนเศรษฐกิจในประเทศมีความเข้มแข็ง ขณะเดียวกันต้องมีความสามารถในการแข่งขันกับประเทศต่างๆทั้งในตลาดโลกและตลาดภายในประเทศเพื่อให้สามารถสร้างรายได้ทั้งจากภายในและภายนอกประเทศตลอดจนมีการสร้างฐานเศรษฐกิจและสังคมแห่งอนาคตเพื่อให้สอดรับกับบริบทการพัฒนาที่เปลี่ยนแปลงไป และประเทศไทยมีบทบาทที่สำคัญในเวทีโลก และมีความสัมพันธ์ทางเศรษฐกิจและการค้าอย่างแน่นแฟ้นกับประเทศในภูมิภาคเอเชีย เป็นจุดสำคัญของการเชื่อมโยงในภูมิภาค ทั้งการคมนาคมขนส่ง การผลิต การค้า การลงทุน และการทำธุรกิจ เพื่อให้เป็นพลังในการพัฒนา นอกจากนี้ยังมีความสมบูรณ์ในทุนที่จะสามารถสร้างการพัฒนาต่อเนื่องไปได้ ได้แก่ ทุนมนุษย์ ทุนทางปัญญาทุนทางการเงิน ทุนที่เป็นเครื่องมือเครื่องจักร ทุนทางสังคม และทุนทรัพยากรธรรมชาติและสิ่งแวดล้อม

**ความยั่งยืน** หมายถึง การพัฒนาที่สามารถสร้างความเจริญ รายได้ และคุณภาพชีวิตของประชาชนให้เพิ่มขึ้นอย่างต่อเนื่อง ซึ่งเป็นการเจริญเติบโตของเศรษฐกิจที่อยู่บนหลักการใช้ การรักษาและการฟื้นฟูฐานทรัพยากรธรรมชาติอย่างยั่งยืน ไม่ใช้ทรัพยากรธรรมชาติจนเกินพอดี ไม่สร้างมลภาวะต่อสิ่งแวดล้อมจนเกินความสามารถในการรองรับและเยียวยาของระบบนิเวศ การผลิตและการบริโภคเป็นมิตรกับสิ่งแวดล้อม และสอดคล้องกับเป้าหมายการพัฒนาที่ยั่งยืน ทรัพยากรธรรมชาติมีความอุดมสมบูรณ์มากขึ้นและสิ่งแวดล้อมมีคุณภาพดีขึ้น คนมีความรับผิดชอบต่อสังคม มีความเอื้ออาทร เสียสละเพื่อผลประโยชน์ส่วนรวม รัฐบาลมีนโยบายที่มุ่งประโยชน์ส่วนรวมอย่างยั่งยืนและให้ความสำคัญกับการมีส่วนร่วมของประชาชน และทุกภาคส่วนในสังคมยึดถือและปฏิบัติตามหลักปรัชญาของเศรษฐกิจพอเพียงเพื่อการพัฒนาอย่างสมดุล มีเสถียรภาพ และยั่งยืน

โดยมีเป้าหมายการพัฒนาประเทศ คือ **“ประเทศชาติมั่นคง ประชาชนมีความสุขเศรษฐกิจพัฒนาอย่างต่อเนื่อง สังคมเป็นธรรม ฐานทรัพยากรธรรมชาติยั่งยืน”** โดยยกระดับศักยภาพของประเทศในหลากหลายมิติ พัฒนาคนในทุกมิติและในทุกช่วงวัยให้เป็นคนดี เก่ง และมีคุณภาพ สร้างโอกาสและความเสมอภาคทางสังคม สร้างการเติบโตบนคุณภาพชีวิตที่เป็นมิตรกับสิ่งแวดล้อม และมีภาครัฐของประชาชนเพื่อประชาชนและประโยชน์ส่วนรวม โดยการประเมินผลการพัฒนาตามยุทธศาสตร์ชาติ ประกอบด้วย

๑) ความอยู่ดีมีสุขของคนไทยและสังคมไทย

๒) ขีดความสามารถในการแข่งขัน การพัฒนาเศรษฐกิจ และการกระจายรายได้

๓) การพัฒนาทรัพยากรมนุษย์ของประเทศ

๔) ความเท่าเทียมและความเสมอภาคของสังคม

๕) ความหลากหลายทางชีวภาพ คุณภาพสิ่งแวดล้อม และความยั่งยืนของทรัพยากรธรรมชาติ

๖) ประสิทธิภาพการบริหารจัดการและการเข้าถึงการให้บริการของภาครัฐ

**๔. ประเด็นยุทธศาสตร์ชาติ**

**๔.๑ ยุทธศาสตร์ชาติด้านความมั่นคง**

(๑) การรักษาความสงบภายในประเทศ

(๒)การป้องกันและแก้ไขปัญหาที่มีผลกระทบต่อความมั่นคง

(๓) การพัฒนาศักยภาพของประเทศให้พร้อมเผชิญภัยคุกคามที่กระทบต่อความมั่นคงของชาติ

(๔) การบูรณาการความร่วมมือด้านความมั่นคงกับอาเซียนและนานาชาติ รวมถึงองค์กรภาครัฐและที่มิใช่ภาครัฐ

(๕) การพัฒนากลไกการบริหารจัดการความมั่นคงแบบองค์รวม

**๔.๒ ยุทธศาสตร์ชาติด้านการสร้างความสามารถในการแข่งขัน**

(๑) การเกษตรสร้างมูลค่า

(๒) อุตสาหกรรมและบริการแห่งอนาคต

(๓) สร้างความหลากหลายด้านการท่องเที่ยว

๔.๔ โครงสร้างพื้นฐาน เชื่อมไทย เชื่อมโลก

(๕) พัฒนาเศรษฐกิจบนพื้นฐานผู้ประกอบการยุคใหม่

**๔.๓ ยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์**

(๑) การปรับเปลี่ยนค่านิยมและวัฒนธรรม

(๒) การพัฒนาศักยภาพคนตลอดช่วงชีวิต

(๓) ปฏิรูปกระบวนการเรียนรู้ที่ตอบสนองต่อการเปลี่ยนแปลงในศตวรรษที่ ๒๑

(๔) การตระหนักถึงพหุปัญญาของมนุษย์ที่หลากหลาย

(๕) การเสริมสร้างให้คนไทยมีสุขภาวะที่ดี

(๖) การสร้างสภาพแวดล้อมที่เอื้อต่อการพัฒนาและเสริมสร้างศักยภาพทรัพยากรมนุษย์

(๗) การเสริมสร้างศักยภาพการกีฬาในการสร้างคุณค่าทางสังคมและพัฒนาประเทศ

**๔.๔ ยุทธศาสตร์ชาติด้านการสร้างโอกาสและความเสมอภาคทางสังคม**

(๑) การลดความเหลื่อมล้ำ สร้างความเป็นธรรมในทุกมิติ

(๒) การกระจายศูนย์กลางความเจริญทางเศรษฐกิจ สังคม และเทคโนโลยี

(๓) การเสริมสร้างพลังทางสังคม

(๔) การเพิ่มขีดความสามารถของชุมชนท้องถิ่นในการพัฒนา การพึ่งตนเองและการจัดการตนเอง

**๔.๕ ยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม**

(๑) สร้างการเติบโตอย่างยั่งยืนบนสังคมเศรษฐกิจสีเขียว

(๒) สร้างการเติบโตอย่างยั่งยืนบนสังคมเศรษฐกิจภาคทะเล

(๓) สร้างการเติบโตอย่างยั่งยืนบนสังคมที่เป็นมิตรต่อสภาพภูมิอากาศ

(๔) พัฒนาพื้นที่เมือง ชนบท เกษตรกรรมและอุตสาหกรรมเชิงนิเวศ มุ่งเน้นความเป็นเมืองที่เติบโตอย่างต่อเนื่อง

(๕) พัฒนาความมั่นคงน้ำ พลังงาน และเกษตรที่เป็นมิตรต่อสิ่งแวดล้อม

(๖) ยกระดับกระบวนทัศน์เพื่อกำหนดอนาคตประเทศ

**๔.๖ ยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ**

(๑) ภาครัฐที่ยึดประชาชนเป็นศูนย์กลาง ตอบสนองความต้องการ และให้บริการอย่างสะดวกรวดเร็ว โปร่งใส

(๒) ภาครัฐบริหารงานแบบบูรณาการโดยมียุทธศาสตร์ชาติเป็นเป้าหมายและเชื่อมโยงการพัฒนาในทุกระดับ ทุกประเด็น ทุกภารกิจ และทุกพื้นที่

(๓) ภาครัฐมีขนาดเล็กลง เหมาะสมกับภารกิจ ส่งเสริมให้ประชาชนและทุกภาคส่วนมีส่วนร่วมในการพัฒนาประเทศ

(๔) ภาครัฐมีความทันสมัย

(๕) บุคลากรภาครัฐเป็นคนดีและเก่ง ยึดหลักคุณธรรม จริยธรรม มีจิตสำ นึกมีความสามารถสูง มุ่งมั่น และเป็นมืออาชีพ

(๖) ภาครัฐมีความโปร่งใส ปลอดการทุจริตและประพฤติมิชอบ

(๗) กฎหมายมีความสอดคล้องเหมาะสมกับบริบทต่าง ๆ และมีเท่าที่จำเป็น

(๘) กระบวนการยุติธรรมเคารพสิทธิมนุษยชนและปฏิบัติต่อประชาชนโดยเสมอภาค

 **๑.๒ แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔)**

แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔) ได้จัดทาขึ้นในช่วงเวลาของการปฏิรูปประเทศและสถานการณ์โลกที่เปลี่ยนแปลงอย่างรวดเร็วและเชื่อมโยงกันใกล้ชิดกันมากขึ้น โดยได้น้อมนาหลัก “ปรัชญาของเศรษฐกิจพอเพียง” มาเป็นปรัชญานาทางในการพัฒนาประเทศต่อเนื่องจากแผนพัฒนาฯ ฉบับที่ ๙–๑๑ เพื่อเสริมสร้างภูมิคุ้มกันและช่วยให้สังคมไทยสามารถยืนหยัดอยู่ได้อย่างมั่นคง เกิดภูมิคุ้มกัน และมีการบริหารจัดการความเสี่ยงอย่างเหมาะสม ส่งผลให้การพัฒนาประเทศสู่ความสมดุลและยั่งยืน

ในการจัดทาแผนพัฒนาฯ ฉบับที่ ๑๒ ครั้งนี้ สานักงานคณะกรรมการพัฒนาการเศรษฐกิจและสังคมแห่งชาติ (สศช.) ได้จัดทาบนพื้นฐานของกรอบยุทธศาสตร์ชาติ ๒๐ ปี (พ.ศ. ๒๕๖๐ – ๒๕๗๙) ซึ่งเป็นแผนหลักของการพัฒนาประเทศ และเป้าหมายการพัฒนาที่ยั่งยืน (Sustainable Development Goals: SDGs) รวมทั้งการปรับโครงสร้างประเทศไทยไปสู่ประเทศไทย ๔.๐ ตลอดจนประเด็นการปฏิรูปประเทศ นอกจากนั้น ได้ให้ความสำคัญกับการมีส่วนร่วมของภาคีการพัฒนาทุกภาคส่วน ทั้งในระดับกลุ่มอาชีพ ระดับภาค และระดับประเทศในทุกขั้นตอนของแผนฯ อย่างกว้างขวางและต่อเนื่อง เพื่อร่วมกันกำหนดวิสัยทัศน์และ ทิศทางการพัฒนาประเทศ รวมทั้งร่วมจัดทารายละเอียดยุทธศาสตร์ของแผนฯ เพื่อมุ่งสู่ “ความมั่นคง มั่งคั่ง และยั่งยืน”

การพัฒนาประเทศในระยะแผนพัฒนาฯ ฉบับที่ ๑๒ จึงเป็นจุดเปลี่ยนที่สำคัญในการเชื่อมต่อกับยุทธศาสตร์ชาติ ๒๐ ปี ในลักษณะการแปลงยุทธศาสตร์ระยะยาวสู่การปฏิบัติ โดยในแต่ละยุทธศาสตร์ของแผนพัฒนาฯ ฉบับที่ ๑๒ ได้กำหนดประเด็นการพัฒนา พร้อมทั้งแผนงาน/โครงการสำคัญที่ต้องดาเนินการให้เห็นผลเป็นรูปธรรมในช่วง ๕ ปีแรกของการขับเคลื่อนยุทธศาสตร์ชาติ เพื่อเตรียมความพร้อมคน สังคม และระบบเศรษฐกิจของประเทศให้สามารถปรับตัวรองรับผลกระทบจากการเปลี่ยนแปลงได้อย่างเหมาะสม ขณะเดียวกัน ยังได้กำหนดแนวคิดและกลไกการขับเคลื่อนและติดตามประเมินผลที่ชัดเจน เพื่อกากับให้การพัฒนาเป็นไปอย่างมีทิศทางและเกิดประสิทธิภาพ นาไปสู่การพัฒนาเพื่อประโยชน์สุขที่ยั่งยืนของสังคมไทย

**๑. ภาพรวมการพัฒนาในช่วงแผนพัฒนาฯ ฉบับที่ ๑๒**

๑.๑ หลักการ

๑.๒ จุดเปลี่ยนสำคัญในแผนพัฒนาเศรษฐกิจและสังคมฉบับที่ ๑๒

๑.๓ ประเด็นการพัฒนาหลักที่สำคัญในช่วงแผนพัฒนาฯ ฉบับที่ ๑๒

**๒. การประเมินสภาพแวดล้อมการพัฒนาประเทศ**

๒.๑ สถานการณ์และแนวโน้มภายนอก

๒.๒ สถานการณ์และแนวโน้มภายใน

**๓. วัตถุประสงค์และเป้าหมายการพัฒนาในช่วงแผนพัฒนาฯ ฉบับที่ ๑๒**

๓.๑. วัตถุประสงค์

 ๓.๒. เป้าหมายรวม

**๔. ยุทธศาสตร์การพัฒนาประเทศ**

ยุทธศาสตร์ในแผนพัฒนาฯ ฉบับที่ ๑๒ มีทั้งหมด ๑๐ ยุทธศาสตร์ โดยมี ๖ ยุทธศาสตร์ตามกรอบยุทธศาสตร์ชาติ ๒๐ ปี และอีก ๔ ยุทธศาสตร์ที่เป็นปัจจัยสนับสนุน ดังนี้

๔.๑ ยุทธศาสตร์การเสริมสร้างและพัฒนาศักยภาพทุนมนุษย์

๔.๒ ยุทธศาสตร์การสร้างความเป็นธรรมและลดความเหลื่อมล้ำในสังคม

 ๔.๓ ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน

๔.๔ ยุทธศาสตร์การเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน

๔.๕ ยุทธศาสตร์การเสริมสร้างความมั่นคงแห่งชาติเพื่อการพัฒนาประเทศสู่ความมั่งคั่ง และยั่งยืน

๔.๖ ยุทธศาสตร์การบริหารจัดการในภาครัฐ การป้องกันการทุจริตประพฤติมิชอบ และธรรมาภิบาลในสังคมไทย

๔.๗ ยุทธศาสตร์การพัฒนาโครงสร้างพื้นฐานและระบบโลจิสติกส์

๔.๘ ยุทธศาสตร์การพัฒนาวิทยาศาสตร์ เทคโนโลยี วิจัย และนวัตกรรม

๔.๙ ยุทธศาสตร์การพัฒนาภาค เมือง และพื้นที่เศรษฐกิจ

๔.๑๐ ยุทธศาสตร์ความร่วมมือระหว่างประเทศเพื่อการพัฒนา

**๕. การขับเคลื่อนแผนพัฒนาฯ ฉบับที่ ๑๒ สู่การปฏิบัติ**

๕.๑ หลักการ

๕.๒ แนวทางขับเคลื่อนแผนพัฒนาฯ ฉบับที่ ๑๒

๕.๓ การติดตามประเมินผลแผนพัฒนาฯ ฉบับที่ ๑๒

 **๑.๓ แผนพัฒนาภาค/แผนพัฒนากลุ่มจังหวัด/แผนพัฒนาจังหวัด**

 **1.3.1 แผนพัฒนาภาค**

 **ยุทธศาสตร์การพัฒนาภาคเหนือ**

 (1) ปรับโครงสร้างการผลิตสู่การพึ่งตนเองตามแนวปรัชญาเศรษฐกิจพอเพียง และปรับระบบการผลิตที่สร้างมูลค่าเพิ่มอย่างสมดุล เพื่อคงความเป็นฐานเศรษฐกิจอย่างยั่งยืน เช่น การพัฒนาประสิทธิภาพการผลิตและสร้างมูลค่าเพิ่มให้ผลิตภัณฑ์การเกษตร

 (2) ยกระดับการค้าและบริการให้ได้มาตรฐาน ทันต่อการเปลี่ยนแปลงของกระแสตลาด เน้นการพัฒนาบุคลากร โครงสร้างพื้นฐาน และสิ่งอำนวยความสะดวกต่าง ๆ เช่น ระบบโลจิสติกส์เพื่อสนับสนุนการค้าการพัฒนาแหล่งท่องเที่ยว

 (3) พัฒนาเมืองศูนย์กลางความเจริญและเมืองชายแดนเพื่อรองรับการเชื่อมโยงในระดับนานาชาติ

 (4) พัฒนาคนและสังคมให้พร้อมรับการเปลี่ยนแปลง มีความมั่นคงและอยู่เย็นเป็นสุขร่วมกัน เช่น ด้านสุขภาพ ด้านการศึกษา แรงงาน ฯลฯ

 (5) พัฒนาศักยภาพของสถาบันครอบครัวและชุมชนให้มีความเข้มแข็งในการพัฒนาที่นำไปสู่การพึ่งตนเอง มีภูมิคุ้มกันตามหลักปรัชญาเศรษฐกิจพอเพียง

 (6) บริหารจัดการทรัพยากรธรรมชาติและสิ่งแวดล้อมอย่างยั่งยืน เน้นการอนุรักษ์ฟื้นฟูและใช้ประโยชน์อย่างสมดุล และเตรียมการป้องกันและรับมือภัยธรรมชาติ

 1.3.2 แผนพัฒนากลุ่มจังหวัด

กลุ่มจังหวัดภาคเหนือตอนบน ๑ ประกอบเชียงใหม่ ลำพูน ลำปาง และแม่ฮ่องสอน มีทิศทางการพัฒนาด้านการฟื้นฟูทรัพยากรธรรมชาติ พัฒนาบริการพื้นฐานของเมืองและสิ่งแวดล้อม พัฒนาโครงข่ายคมนาคม และสร้างมูลค่าเพิ่มทางภาคการผลิตและบริการบนพื้นฐานของความรู้และวัฒนธรรม ภูมิปัญญา

**ประกอบด้วย 4 ยุทธศาสตร์ ดังนี้**

ยุทธศาสตร์ที่ 1 การสร้างคุณค่าและโดดเด่นด้านอุตสาหกรรมท่องเที่ยวและบริการ

ยุทธศาสตร์ที่ 2 ยกระดับเชื่อมโยงสร้างเครือข่ายการค้า การลงทุนและการค้าชายแดนเพื่อเพิ่มศักยภาพในการแข่งขันทั้งในและต่างประเทศ

ยุทธศาสตร์ที่ 3 การพัฒนาเกษตรมูลค่าเพิ่มสู่ตลาดทั้งในและต่างประเทศ

ยุทธศาสตร์ที่ 4 อนุรักษ์ทรัพยากรธรรมชาติและสิ่งแวดล้อมอย่างบูรณาการและมีส่วนร่วมตอบสนองต่อการพัฒนาและใช้ประโยชน์อย่างยั่งยืนและเป็นธรรม

 **1.3.3 แผนพัฒนาจังหวัด**

**ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดแม่ฮ่องสอน**

**๑. วิสัยทัศน์**
 “แม่ฮ่องสอนเมืองอยู่ดี สิ่งแวดล้อม ยั่งยืน คนมีสุข

 ด้วยการบริหารจัดการที่ดีตามหลักธรรมาภิบาล”

**๒. เป้าประสงค์รวม (Objective)** ๑. สร้างการเติบโตทางเศรษฐกิจ โดยเน้นการเพิ่มขีดความสามารถในการแข่งขัน ด้านการท่องเที่ยวเชิงนิเวศ วิถีชีวิตวัฒนธรรม สุขภาพ เกษตรปลอดภัย และการค้าชายแดน
 ๒. เพื่อยกระดับคุณภาพชีวิตของประชาชน โดยเน้นการแก้ไขปัญหาความยากจน การพัฒนาการศึกษา การพัฒนาคน สังคม การบริการภาครัฐและพลังงานทดแทน
 ๓. เพื่ออนุรักษ์ ฟื้นฟูทรัพยากรธรรมชาติและสิ่งแวดล้อม และประเพณีวัฒนธรรมอย่างยั่งยืน

**๓. ประเด็นยุทธศาสตร์ (โดยจัดลำดับความสำคัญ)**

|  |  |  |  |
| --- | --- | --- | --- |
| **ประเด็นยุทธศาสตร์** | **เป้าประสงค์** | **ตัวชี้วัด** | **กลยุทธ์** |
| **ยุทธศาสตร์ที่ ๑ :** ส่งเสริมและพัฒนาการท่องเที่ยวคุณภาพในเชิงนิเวศ วิถีชีวิตวัฒนธรรม สุขภาพ และเกษตรปลอดภัย | **เป้าประสงค์ที่ ๑** พัฒนาการท่องเที่ยวคุณภาพในเชิงนิเวศ วิถีชีวิต สุขภาพ เพื่อเพิ่มรายได้จากการท่องเที่ยว | **ตัวชี้วัดที่ ๑ :** ร้อยละที่เพิ่มขึ้นของรายได้จากการท่องเที่ยว | กลยุทธ์ที่ ๑.๑ ส่งเสริมให้เป็น “เมืองแห่งการท่องเที่ยวเชิงนิเวศ วิถีชีวิต วัฒนธรรม และสุขภาพ” กลยุทธ์ที่ ๑.๒ ฟื้นฟู อนุรักษ์และส่งเสริมการท่องเที่ยวเชิงวัฒนธรรมตามอัตลักษณ์ของกลุ่มชาติพันธุ์ในจังหวัดแม่ฮ่องสอน กลยุทธ์ที่ ๑.๓ พัฒนาแหล่งท่องเที่ยวและกิจกรรมการท่องเที่ยวให้มีมาตรฐานปลอดภัยและส่งเสริมให้มีกิจกรรมการท่องเที่ยวตลอดปีกลยุทธ์ที่ ๑.๔ พัฒนาศักยภาพของบุคลากร และยกระดับผู้ประกอบการด้านการท่องเที่ยว กลยุทธ์ที่ ๑.๕ ส่งเสริมการเกษตรปลอดภัย วนเกษตร เพื่อการท่องเที่ยวชุมชนกลยุทธ์ที่ ๑.๖ ส่งเสริมการประชาสัมพันธ์ภาพลักษณ์การท่องเที่ยวของจังหวัดแม่ฮ่องสอนทั้งในและต่างประเทศ |

|  |  |  |  |
| --- | --- | --- | --- |
| **ประเด็นยุทธศาสตร์** | **เป้าประสงค์** | **ตัวชี้วัด** | **กลยุทธ์** |
| **ยุทธศาสตร์ที่ ๑ :** ส่งเสริมและพัฒนาการท่องเที่ยวคุณภาพในเชิงนิเวศ วิถีชีวิตวัฒนธรรม สุขภาพ และเกษตรปลอดภัย (ต่อ) | **เป้าประสงค์ที่ ๒** เพิ่มประสิทธิภาพโครงข่ายคมนาคม และสิ่งอำนวยความสะดวกเชื่อมโยงเส้นทางการท่องเที่ยว | **ตัวชี้วัดที่ ๒ :** จำนวนโครงสร้างพื้นฐานที่ได้รับการพัฒนา | กลยุทธ์ที่ ๒.๑ พัฒนาโครงสร้างพื้นฐาน และสิ่งอำนวยความสะดวกด้านการ ท่องเที่ยว |
| **เป้าประสงค์ที่ ๓** ส่งเสริมพัฒนาผลิตภัณฑ์ OTOP และวิสาหกิจชุมชน | **ตัวชี้วัดที่ ๓ :** ร้อยละที่เพิ่มขึ้นของการจำหน่ายผลิตภัณฑ์ OTOP และวิสาหกิจชุมชน | กลยุทธ์ที่ ๓.๑ ส่งเสริมและยกระดับผลิตภัณฑ์ OTOP และวิสาหกิจชุมชน นวัตกรรมใหม่ ให้ได้มาตรฐานเพื่อเพิ่มมูลค่า กลยุทธ์ที่ ๓.๒ ส่งเสริมวิสาหกิจชุมชนให้เข้มแข็ง โดยการมีส่วนร่วมของชุมชน |
| **ยุทธศาสตร์ที่ ๒ :** ส่งเสริมและพัฒนาการค้า การลงทุน และการค้าชายแดน | **เป้าประสงค์ที่ ๑** การค้าการลงทุน มีการขยายตัวเพิ่มมากขึ้น | **ตัวชี้วัดที่ ๑.๑ :** ร้อยละที่เพิ่มขึ้นของมูลค่าการค้าชายแดน**ตัวชี้วัดที่ ๑.๒ :** จำนวนที่เพิ่มขึ้นของผู้ประกอบการ และนักลงทุน | กลยุทธ์ที่ ๑.๑ พัฒนาระบบ Logistic เพื่อรองรับการเปิดด่านสู่ประเทศ เมียนมา, กลุ่ม ASEAN และกลุ่ม BIMSTECกลยุทธ์ที่ ๑.๒ พัฒนาโครงสร้างพื้นฐานจุดผ่อนปรนการค้าชายแดน และยกระดับให้เป็นด่านถาวรกลยุทธ์ที่ ๑.๓ ส่งเสริมพัฒนาการค้าการลงทุน และการค้าชายแดน กลยุทธ์ที่ ๑.๔ ยกระดับความสัมพันธ์กับประเทศเพื่อนบ้านเพื่อการท่องเที่ยว วัฒนธรรมและเปิดประตูสู่ตะวันตก |

|  |  |  |  |
| --- | --- | --- | --- |
| **ประเด็นยุทธศาสตร์** | **เป้าประสงค์** | **ตัวชี้วัด** | **กลยุทธ์** |
| **ยุทธศาสตร์ที่ ๒ :** ส่งเสริมและพัฒนาการค้า การลงทุน และการค้าชายแดน (ต่อ) |  |  | กลยุทธ์ที่ ๑.๕ ส่งเสริมการค้าตลาดชุมชน ผลผลิตและผลิตภัณฑ์สินค้าเกษตรปลอดภัย |
| **เป้าประสงค์ที่ ๒**ส่งเสริมพัฒนาสนับสนุนผลิตภัณฑ์และผู้ประกอบการของจังหวัดแม่ฮ่องสอนให้มีศักยภาพสามารถแข่งขันได้ | **ตัวชี้วัดที่ ๒ :****ร้อยละรายได้ของผู้ประกอบการที่เพิ่มขึ้น** | กลยุทธ์ ๒.๑ ส่งเสริม สนับสนุน พัฒนา ยกระดับผลิตภัณฑ์ นวัตกรรม และมาตรฐาน เพื่อสามารถแข่งขันได้กลยุทธ์ ๒.๒ พัฒนาศักยภาพของผู้ประกอบการให้สามารถแข่งขันได้ |
| **ยุทธศาสตร์ที่ ๓ :** การแก้ไขปัญหาความยากจน พัฒนาคน สังคม การบริการภาครัฐ และพลังงานทดแทน เพื่อยกระดับคุณภาพชีวิต | **เป้าประสงค์ที่ ๑** ครัวเรือนตกเกณฑ์ จปฐ. ลดน้อยลง | **ตัวชี้วัดที่ : ๑.๑** ร้อยละที่ลดลงของจำนวนครัวเรือนที่ตกเกณฑ์ จปฐ.**ตัวชี้วัดที่ ๑.๒** ร้อยละที่เพิ่มขึ้นของแรงงานได้รับการพัฒนาทักษะการประกอบอาชีพ | กลยุทธ์ที่ ๑.๑ ส่งเสริมครัวเรือนที่ตกเกณฑ์ จปฐ.ให้มีรายได้เพิ่มขึ้น โดยการเพิ่มประสิทธิภาพของผลผลิตทางการเกษตรและแปรรูปสินค้าเกษตรปลอดภัย และพัฒนาฝีมือแรงงานให้ได้มาตรฐาน กลยุทธ์ที่ ๑.๒ ส่งเสริมให้ประชาชนมีไฟฟ้า และน้ำเพื่อใช้ในการอุปโภคบริโภค |
| **เป้าประสงค์ที่ ๒** เด็กและเยาวชนได้รับการศึกษาอย่างทั่วถึงและมีคุณภาพ | **ตัวชี้วัดที่ ๒.๑** : ร้อยละของผู้เรียนผ่านเกณฑ์มาตรฐานของประเทศ**ตัวชี้วัดที่ ๒.๒** : อัตราการเรียนต่อของนักเรียนในแต่ละระดับเพิ่มขึ้น**ตัวชี้วัดที่ ๒.๓** : อัตราการมีงานทำของนักศึกษาที่จบการศึกษาแล้ว | กลยุทธ์ที่ ๒.๑ : พัฒนาศักยภาพของผู้เรียนทั้งในและนอกระบบ โดยบูรณาการความร่วมมือจากทุกภาคส่วน กลยุทธ์ที่ ๒.๒ : เพิ่มโอกาสทางการศึกษาในทุกระดับ เพื่อรองรับการเป็นประชาคมอาเซียนกลยุทธ์ที่ ๒.๓ : พัฒนาบุคลากรทางการศึกษา สภาพแวดล้อม สิ่งอำนวยความสะดวกทางการศึกษา และส่งเสริมเทคโนโลยีที่ทันสมัยกลยุทธ์ที่ ๒.๔ : เพิ่มโอกาสและพัฒนาทักษะในการทำงานให้กับนักเรียนนักศึกษา |

|  |  |  |  |
| --- | --- | --- | --- |
| **ประเด็นยุทธศาสตร์** | **เป้าประสงค์** | **ตัวชี้วัด** | **กลยุทธ์** |
| **ยุทธศาสตร์ที่ ๓ :** การแก้ไขปัญหาความยากจน พัฒนาคน สังคม การบริการภาครัฐ และพลังงานทดแทน เพื่อยกระดับคุณภาพชีวิต (ต่อ) | **เป้าประสงค์ที่ ๓** ประชาชนได้รับการบริการภาครัฐอย่างทั่วถึง  | **ตัวชี้วัดที่ ๓.๑** : อัตราการตายของทารก ต่อการเกิดมีชีพ**ตัวชี้วัดที่ ๓.๒** : จำนวนผู้ด้อยโอกาส ผู้พิการ ผู้สูงอายุ ได้รับบริการเพิ่มขึ้น | กลยุทธ์ที่ ๓.๑ พัฒนาบุคลากรด้านสาธารณสุข และระบบการให้บริการที่มีคุณภาพกลยุทธ์ที่ ๓.๒ พัฒนาระบบสวัสดิการ การบริการภาครัฐ และโครงสร้างพื้นฐาน เพื่อแก้ไขปัญหาและยกระดับคุณภาพชีวิตประชาชน กลยุทธ์ที่ ๓.๓ ส่งเสริมให้ ผู้ด้อยโอกาส ผู้พิการ ผู้สูงอายุ ได้รับบริการภาครัฐ อย่างทั่วถึงกลยุทธ์ที่ ๓.๔ ส่งเสริมสนับสนุนการศึกษาวิจัยเพื่อการพัฒนาจังหวัด แม่ฮ่องสอน |
| **เป้าประสงค์ที่ ๔** การสืบทอดศาสนา คุณธรรม จริยธรรม ศิลปะ ประเพณี วัฒนธรรม ภูมิปัญญาท้องถิ่น | **ตัวชี้วัดที่ ๔** : จำนวนกิจกรรมการสืบทอดทางศาสนา ศิลปะ ประเพณี วัฒนธรรมท้องถิ่น กลุ่มชาติพันธุ์ | กลยุทธ์ที่ ๔ : ส่งเสริมให้มีกิจกรรมการอนุรักษ์ ฟื้นฟู และเผยแพร่ ศาสนา ศิลปะ วัฒนธรรม ประเพณี ภูมิปัญญาท้องถิ่น ของกลุ่มชาติพันธ์ |
| **เป้าประสงค์ที่ ๕** โครงการอันเนื่องมาจากพระราชดำริ โครงการตามพระราชดำริ โครงการหลวง และโครงการพัฒนาพื้นที่สูงแบบโครงการหลวง ขยายผลสู่ชุมชน/หมู่บ้าน และสถานศึกษาในพื้นที่อย่างทั่วถึง | **ตัวชี้วัดที่ ๕ :** จำนวนที่เพิ่มขึ้นของชุมชน/หมู่บ้าน สถานศึกษา ที่ได้รับการขยายผลการเรียนรู้ตามแนวพระราชดำริและโครงการหลวง | กลยุทธ์ที่ ๕ : ขยายผลการเรียนรู้โครงการอันเนื่องมาจากพระราชดำริ โครงการตามพระราชดำริ โครงการหลวง และโครงการพัฒนาพื้นที่สูงแบบโครงการหลวงสู่พื้นที่เป้าหมาย |
| **เป้าประสงค์ ที่ ๖** ส่งเสริมการใช้พลังงานทดแทนและอนุรักษ์พลังงาน | **ตัวชี้วัดที่ ๖ :** ระดับความสำเร็จในการส่งเสริมพลังงานทดแทนและอนุรักษ์พลังงาน | กลยุทธ์ที่ ๖ : พัฒนาและส่งเสริมการใช้พลังงานทดแทนและการใช้พลังงาน อย่างมีประสิทธิภาพ  |

|  |  |  |  |
| --- | --- | --- | --- |
| **ประเด็นยุทธศาสตร์** | **เป้าประสงค์** | **ตัวชี้วัด** | **กลยุทธ์** |
| **ยุทธศาสตร์ที่ ๔ :** การจัดการ อนุรักษ์ ฟื้นฟู ทรัพยากรธรรมชาติและสิ่งแวดล้อมอย่างยั่งยืน | **เป้าประสงค์ :** เพิ่มความสมบูรณ์ของทรัพยากรธรรมชาติและสิ่งแวดล้อม และความหลากหลายทางชีวภาพ | **ตัวชี้วัด : ๑.** จำนวนพื้นที่ป่าไม่ถูกบุกรุกทำลายเพิ่มมากขึ้น **ตัวชี้วัด : ๒** ร้อยละของจำนวนวันที่มีปริมาณฝุ่นละอองขนาดเล็กเฉลี่ยรายวันอยู่ในเกณฑ์มาตรฐาน**ตัวชี้วัด : 3** จำนวนการเกิดจุดพิกัดความร้อน (Hotspot) ในจังหวัด**ตัวชี้วัด : 4** ระดับความสำเร็จในการบริหารจัดการขยะ**ตัวชี้วัด : 5** ระดับความสำเร็จของการอนุรักษ์ ฟื้นฟูทรัพยากรลุ่มน้ำ | กลยุทธ์ที่ ๑ ส่งเสริมการมีส่วนร่วมในการอนุรักษ์ปลูกป่าสร้างรายได้ พัฒนาฟื้นฟูทรัพยากรธรรมชาติและสิ่งแวดล้อมอย่างมีประสิทธิภาพกลยุทธ์ที่ ๒ ป้องกันและแก้ไขปัญหาหมอกควันไฟป่าโดยกระบวนการมีส่วนร่วมกลยุทธ์ที่ ๓ การบริหารจัดการขยะมูลฝอยชุมชนและขยะอันตรายกลยุทธ์ที่ ๔ การจัดการทรัพยากรลุ่มน้ำกลยุทธ์ที่ ๕ ส่งเสริมเกษตรกรปลูกพืชเชิงวนเกษตรและให้คนอยู่ร่วมกับป่าได้ |
| **ยุทธศาสตร์ที่ ๕ :** การพัฒนาเพื่อเสริมสร้างความมั่นคงภายในและตามแนวชายแดน | **เป้าประสงค์ที่ ๑** ปกป้องและเชิดชูสถาบันพระมหากษัตริย์ และสร้างความปรองดองสมานฉันท์ให้เกิดขึ้นในสังคม | **ตัวชี้วัดที่ ๑ :** จำนวนกิจกรรมการจัดงานเชิดชูสถาบันพระมหากษัตริย์ และสร้างความปรองดองสมานฉันท์ | กลยุทธ์ที่ ๑ : การปกป้องสถาบันและการปรองดองสมานฉันท์ |
| **เป้าประสงค์ที่ ๒** หมู่บ้าน/ชุมชน ปลอดภัยยาเสพติด | **ตัวชี้วัดที่ ๒ :** ร้อยละของจำนวนหมู่บ้าน/ชุมชนเข้มแข็งปลอดยาเสพติด | กลยุทธ์ที่ ๒ : ป้องกันและแก้ไขปัญหายาเสพติด |
| **เป้าประสงค์ที่ ๓** สร้างความมั่นคง ความสงบเรียบร้อย และความปลอดภัยในชีวิตและทรัพย์สิน | **ตัวชี้วัดที่ ๓.๑ :** ร้อยละที่ลดลงของการเกิดคดีประทุษร้ายต่อชีวิตและทรัพย์สินเทียบกับค่าเฉลี่ยย้อนหลัง ๓ ปี | กลยุทธ์ที่ ๓ : เสริมสร้างความปลอดภัยในชีวิตและทรัพย์สิน |
| **ประเด็นยุทธศาสตร์** | **เป้าประสงค์** | **ตัวชี้วัด** | **กลยุทธ์** |
| **ยุทธศาสตร์ที่ ๕ :** การพัฒนาเพื่อเสริมสร้างความมั่นคงภายในและตามแนวชายแดน (ต่อ) | **เป้าประสงค์ที่ ๓** สร้างความมั่นคง ความสงบเรียบร้อย และความปลอดภัยในชีวิตและทรัพย์สิน (ต่อ) | **ตัวชี้วัดที่ ๓.๒ :** จำนวนผู้หลบหนีเข้าเมือง และแรงงานต่างด้าวผิดกฎหมายลดลง  |  |
| **เป้าประสงค์ที่ ๔** ผลกระทบจากสาธารณภัยลดลง | **ตัวชี้วัดที่ ๔ :** ร้อยละของชุมชนที่ได้รับการส่งเสริมให้เป็นเครือข่ายเตือนภัย | กลยุทธ์ที่ ๔ : การป้องกันและบรรเทาสาธารณภัย และการป้องกันและลดอุบัติเหตุทางถนน |
| **เป้าประสงค์ที่ ๕** หมู่บ้านพัฒนาเพื่อความมั่นคงอันเนื่องมาจากพระราชดำริและหมู่บ้านยามชายแดนสามารถพึ่งพาตนเองได้ | **ตัวชี้วัดที่ ๕ :** จำนวนหมู่บ้านที่ได้รับการส่งเสริมและพัฒนา | กลยุทธ์ที่ ๕ ส่งเสริมและพัฒนาหมู่บ้านพัฒนาเพื่อความมั่นคงอันเนื่องมาจากพระราชดำริและหมู่บ้านยามชายแดน |

**๑.๔ ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด**

 **กรอบยุทธศาสตร์การพัฒนาขององค์การบริหารส่วนจังหวัดแม่ฮ่องสอน**

**ยุทธศาสตร์การพัฒนา แนวทางการพัฒนา**

 **1. ยุทธศาสตร์การพัฒนาระบบโครงสร้างพื้นฐานและสาธารณูปโภค**

1.1 การพัฒนาโครงสร้างพื้นฐานด้านการคมนาคมขนส่งการดำเนินการเกี่ยวกับโครงสร้างพื้นฐานด้านการคมนาคมขนส่งตามความจำเป็น ทั้งการก่อสร้าง ซ่อมแซม ปรับปรุง ถนนและสะพาน การวางและปรับปรุงผังเมือง ควบคุมอาคาร โดยบูรณาการมีส่วนร่วมที่สามารถก่อให้เกิดคุณภาพชีวิตที่ดีแก่ประชาชนร่วมกัน ระหว่างองค์กรปกครองส่วนท้องถิ่น หน่วยงานภาครัฐภาคเอกชน และประชาชน

1.2 การพัฒนาปรับปรุงสาธารณูปโภค และสาธารณูปการการดำเนินการเกี่ยวกับการพัฒนาระบบสาธารณูปโภค สาธารณูปการ การพัฒนาและบำรุงรักษาแหล่งน้ำเพื่อการอุปโภคบริโภคและการเกษตร รวมถึงการแก้ไขปัญหาภัยแล้งและน้ำท่วม ระบบประปา ไฟฟ้า โทรศัพท์ ระบบการสื่อสารในพื้นที่ห่างไกล โดยบูรณาการมีส่วนร่วมที่สามารถก่อให้เกิดคุณภาพชีวิตที่ดีแก่ประชาชนร่วมกัน ระหว่างองค์กรปกครองส่วนท้องถิ่น หน่วยงานภาครัฐภาคเอกชน และประชาชน

 **2. ยุทธศาสตร์การพัฒนาด้านเศรษฐกิจการส่งเสริมการลงทุนพาณิชยกรรมหัตถกรรมละสินค้า OTOP**

2.1 การพัฒนาศักยภาพทางด้านการประกอบอาชีพส่งเสริมความรู้ ทักษะด้านอาชีพให้แก่กลุ่มอาชีพ การพัฒนาศักยภาพของผู้ผลิตให้เป็นผู้ประกอบการที่มีความรู้ ความสามารถด้านการผลิต การบริหารจัดการ การตลาด การกระจายสินค้า การพัฒนาผลิตภัณฑ์ใหม่ ๆ และการลงทุน

2.2การส่งเสริมการค้าชายแดนกับประเทศเพื่อนบ้านสร้างและพัฒนา เพิ่มขีดความสามารถในการค้าชายแดนกับประเทศเพื่อนบ้าน พัฒนาด้านการขนส่ง ระบบตลาด การแสวงหาโอกาสทางตลาดใหม่ สร้างนักการตลาดรุ่นใหม่

2.3การส่งเสริมเศรษฐกิจแบบพอเพียงตามแนวทางพระราชดำริส่งเสริมการทำเศรษฐกิจแบบพอเพียงพัฒนาเศรษฐกิจแบบพอเพียงให้เป็นการพัฒนาที่ยั่งยืน การขยายผลโครงการพัฒนาตามพระราชดำริไปยังทุกชุมชน

2.4 การส่งเสริมการเกษตรส่งเสริมการจัดการระบบน้ำทางการเกษตรให้สามารถเข้าถึงพื้นที่ทางการเกษตรให้มากขึ้น สนับสนุนหน่วยงานของรัฐ ยกระดับราคาผลผลิตทางการเกษตรเพื่อแก้ปัญหาการเอารัดเอาเปรียบจากพ่อค้าคนกลาง ส่งเสริมให้เกษตรกรเพิ่มประสิทธิภาพและลดต้นทุนการผลิตในการประกอบอาชีพ รวมทั้งการเพาะปลูกพืชผักชนิดต่างๆ เพื่อการบริโภค และจำหน่าย ลดการนำเข้ามาจากจังหวัดใกล้เคียง

 **3. ยุทธศาสตร์การพัฒนาด้านการส่งเสริมคุณภาพชีวิตการพัฒนาคนและสังคมที่มีคุณภาพ**

3.1 ส่งเสริมคุณภาพการศึกษา

 3.1.1 ส่งเสริมและสนับสนุนการยกระดับมาตรฐานการเรียนการสอนทุกรูปแบบ (ในระบบ นอกระบบและการศึกษาตามอัธยาศัย)ให้เกิดผลสัมฤทธิ์อย่างมีประสิทธิภาพ เช่น การพัฒนาบุคลากร การพัฒนาหลักสูตร การสร้างและปรับปรุงสถานศึกษาตลอดจนการสนับสนุนและพัฒนานวัตกรรมเทคโนโลยีทางการศึกษา สนับสนุนการเพิ่มแหล่งเรียนรู้ควบคู่ไปกับการประยุกต์ใช้ภูมิปัญญาท้องถิ่นมาพัฒนาคุณภาพการจัดการเรียนรู้

 3.1.2 เพิ่มบทบาทขององค์กรปกครองส่วนท้องถิ่นในการมีส่วนร่วมจัดการศึกษาระดับอุดมศึกษา

3.2 การขจัดปัญหาความยากจน

 3.2.1 ประชาชนมีอาชีพ มีรายได้ และมีความเป็นอยู่อย่างพอเพียงได้รับการพัฒนาด้านการส่งเสริมอาชีพ

3.2.2 ประชาชนมีความรู้ สามารถบริหารจัดการความเปลี่ยนแปลงในสังคมโลกอย่างเท่าเทียม

กัน สามารถพึ่งตนเองได้

3.3 ส่งเสริมการสาธารณสุข การกีฬาและนันทนาการการส่งเสริมให้มีระบบบริการสุขภาพทางด้านสร้างเสริมสุขภาพ ป้องกันโรค รักษาพยาบาลและการฟื้นฟูสมรรถภาพ ส่งเสริมการมีส่วนร่วมในการดำเนินงานด้านสุขภาพมากขึ้น สร้างสิ่งแวดล้อมให้เอื้อต่อการสร้างสุขภาพส่งเสริมให้ประชาชนทุกกลุ่มและทุกวัยให้ความสนใจต่อการออกกำลังกาย โดยสนับสนุนกิจกรรมการกีฬาขั้นพื้นฐาน การกีฬาเพื่อสุขภาพ การกีฬาพื้นบ้านและการพัฒนาการกีฬาสู่ความเป็นอาชีพ

3.4 ส่งเสริมความเข้มแข็งของชุมชนส่งเสริมและสนับสนุนการดำเนินงานด้านการพัฒนาศักยภาพและการมีส่วนร่วมของชุมชนในด้านต่าง ๆ ให้สามารถพึ่งตนเอง และมีคุณภาพชีวิตที่ดี ตามแนวทางปรัชญาเศรษฐกิจพอเพียง พัฒนาประสิทธิภาพของประชาชน หมู่บ้านและเครือข่ายชุมชน ในการรักษาความสงบเรียบร้อยของชุมชน การเฝ้าระวังความปลอดภัยในชีวิตและทรัพย์สินของประชาชน การป้องกันและแก้ไขปัญหายาเสพติด การป้องกันและบรรเทาสาธารณภัย ตลอดจนส่งเสริมความรู้ความเข้าใจเกี่ยวกับการปกครองระบอบประชาธิปไตยและบทบาทของพลเมือง

 **4. ยุทธศาสตร์การพัฒนาด้านการอนุรักษ์ส่ง เสริมศาสนาศิลปวัฒนธรรมจารีตประเพณีภูมิปัญญาท้องถิ่น**

4.1 การส่งเสริมศาสนา ศิลปวัฒนธรรม ประเพณีและภูมิปัญญาท้องถิ่นสนับสนุนและจัดให้มีกิจกรรม/โครงการที่ส่งเสริมสถาบันศาสนาศิลปวัฒนธรรม ประเพณีและภูมิปัญญาท้องถิ่น

4.2 สืบทอดและสร้างองค์ความรู้ทางศิลปวัฒนธรรมและประวัติศาสตร์การส่งเสริมปราชญ์ชาวบ้าน สนับสนุนและจัดให้มีแหล่งเรียนรู้ตลอดชีวิตรวมถึงการบูรณะฟื้นฟูแหล่งโบราณสถานแหล่งประวัติศาสตร์ที่สำคัญ การอบรมให้ความรู้ด้านการอนุรักษ์สืบทอดศิลปวัฒนธรรมและประวัติศาสตร์แก่นักเรียนนักศึกษาและเยาวชนการสร้างให้โรงเรียนเป็นแหล่งเรียนรู้ อนุรักษ์และสืบทอดศิลปวัฒนธรรมและประวัติศาสตร์

4.3 สร้างและพัฒนาเครือข่ายด้านการอนุรักษ์วัฒนธรรม จารีตประเพณีภูมิปัญญาท้องถิ่นสร้างและพัฒนาเครือข่ายด้านการอนุรักษ์ศิลปวัฒนธรรม ประเพณี และภูมิปัญญาท้องถิ่น โดยเชื่อมโยงกันระหว่างองค์กรภาคประชาชน เอกชน หน่วยงานภาครัฐ เข้ามามีส่วนร่วมในการอนุรักษ์วัฒนธรรม จารีตประเพณี ภูมิปัญญาท้องถิ่น

 **5.ยุทธศาสตร์การพัฒนาด้านการอนุรักษ์ทรัพยากรธรรมชาติและสิ่งแวดล้อม**

5.1 สนับสนุนและจัดให้มีระบบป้องกันและแก้ไขปัญหาด้านทรัพยากรธรรมชาติและสิ่งแวดล้อมการพัฒนาและจัดระบบป้องกันและแก้ไขปัญหาภัยแล้ง ปัญหาน้ำท่วมปัญหาขยะมูลฝอย ปัญหาแหล่งน้ำเพื่อการเกษตรและอุปโภค บริโภค ปัญหาน้ำเสีย ปัญหามลภาวะเป็นพิษ และปัญหาต่าง ๆ ที่เกี่ยวเนื่อง ให้มีประสิทธิภาพและยั่งยืน ตลอดจนสนับสนุนและจัดให้มีกิจกรรม/โครงการ เพื่อการเฝ้าระวังและฟื้นฟูทรัพยากรธรรมชาติและสิ่งแวดล้อมให้มีความอุดมสมบูรณ์ รวมถึงการดำเนินกิจกรรมตามโครงการอันเนื่องมาจากพระราชดำริ

5.2 การบริหารจัดการทรัพยากรธรรมชาติและสิ่งแวดล้อมการพัฒนาศักยภาพด้านการศึกษาและการรวมรวมข้อมูล การศึกษาวิจัยอย่างเป็นรูปธรรม การกำหนดบทบัญญัติ ข้อบังคับและกฎหมายที่เกี่ยวข้องในการอนุรักษ์ทรัพยากรธรรมชาติและสิ่งแวดล้อมควบคู่ไปกับการประสานการใช้ประโยชน์ร่วมกันอย่างสูงสุดและส่งเสริมการจัดตั้งเครือข่ายในการบริหารจัดการทรัพยากรธรรมชาติและสิ่งแวดล้อม โดยบูรณาการความร่วมมือของทุกภาคส่วน

5.3 ส่งเสริมการสร้างจิตสำนึกและตระหนักในคุณค่าของทรัพยากรธรรมชาติและสิ่งแวดล้อมเสริมสร้างความรู้ความเข้าใจ ปลูกจิตสำนึกและความตระหนักในคุณค่าของทรัพยากรธรรมชาติและสิ่งแวดล้อมแก่ชุมชนให้มีศักยภาพในการมีส่วนร่วมดูแลและรักษาทรัพยากรธรรมชาติและสิ่งแวดล้อม ควบคู่ไปกับการส่งเสริมภูมิปัญญาท้องถิ่นในการจัดการทรัพยากรธรรมชาติและสิ่งแวดล้อม

 **6.ยุทธศาสตร์การพัฒนาด้านการท่องเที่ยว**

6.1 พัฒนาและปรับปรุงแหล่งท่องเที่ยวการปรับปรุงและพัฒนาแหล่งท่องเที่ยวที่มีอยู่เดิมและแหล่งท่องเที่ยวใหม่ด้านภูมิทัศน์และโครงสร้างพื้นฐานให้มีศักยภาพได้มาตรฐานและปลอดภัย

6.2 ส่งเสริมการท่องเที่ยวเชิงวัฒนธรรมและโฮมสเตย์พัฒนาแหล่งท่องเที่ยวในแต่ละท้องถิ่น โดยเตรียมความพร้อมของชุมชนประชาชน และองค์กรปกครองส่วนท้องถิ่น ในการสนับสนุนและมีส่วนร่วมในการสืบทอดวัฒนธรรม ประเพณี วิถีชีวิต ภูมิปัญญาของจังหวัด

6.3 ส่งเสริมการบริหารจัดการและประชาสัมพันธ์แหล่งท่องเที่ยวประสานนความร่วมมือระหว่างหน่วยงานภาครัฐ องค์กรเอกชน ประชาชนในการยกระดับการท่องเที่ยว จัดระบบการตลาด ส่งเสริมการท่องเที่ยว ส่งเสริมการพัฒนาบุคลากรด้านการท่องเที่ยว และประชาสัมพันธ์การท่องเที่ยวของจังหวัดเชิงรุกและต่อเนื่อง

 **7.ยุทธศาสตร์การพัฒนาบริหารจัดการท้องถิ่นที่ดี**

7.1 การสร้างจิตสำนึกและพัฒนาขีดความสามารถของบุคลากรองค์กรปกครองส่วนท้องถิ่นการสร้างจิตสำนึกและพัฒนาขีดความสามารถของบุคลากรองค์กรปกครองส่วนท้องถิ่น การปรับวิธีคิด วิธีการทำงาน สร้างจิตสำนึกของบุคลากรขององค์กรปกครองส่วนท้องถิ่น เช่น การฝึกอบรมเฉพาะด้าน การสร้างขวัญและกำลังใจแก่บุคลากร เป็นต้น

7.2 พัฒนาการให้บริการสาธารณะเพิ่มประสิทธิภาพการให้บริการสาธารณะ ที่สะดวก รวดเร็ว และเป็นธรรม เกิดความพึงพอใจสูงสุดต่อประชาชน โดยใช้หลักธรรมาภิบาลในการเพิ่มประสิทธิภาพการให้บริการประชาชน ตลอดจนการปรับปรุงระเบียบกฎหมายปรับปรุงสถานที่ เครื่องมือเครื่องใช้ พัฒนาระบบเทคโนโลยีสารสนเทศ การประชาสัมพันธ์องค์กร จัดตั้งศูนย์ประสานงานองค์การบริหารส่วนจังหวัดในอำเภอที่ห่างไกลในการให้บริการประชาชนประชาชนได้รับประโยชน์สูงสุด

 7.3 ส่งเสริมการมีส่วนร่วมและกระบวนการประชาสังคมสนับสนุนการมีส่วนร่วมของประชาชน องค์กรปกครองส่วนท้องถิ่น และทุกภาคส่วน ให้เกิดเครือข่ายความร่วมมือในการทำงาน เพื่อให้การพัฒนาท้องถิ่นเป็นไปตามเจตนารมณ์และความต้องการของประชาชนอย่างแท้จริง

 **๑.๕ ไทยแลนด์ ๔.๐ (THAILAND ๔.๐)**

การจัดทำแผนพัฒนาท้องถิ่นต้องมีความสัมพันธ์กับไทยแลนด์ ๔.๐ โดยให้ความสำคัญกับการพัฒนาด้านเทคโนโลยีกลุ่มอาหาร เกษตร และเทคโนโลยีชีวภาพ  กลุ่มสาธารณสุข สุขภาพ และเทคโนโลยีทางการแพทย์ กลุ่มเครื่องมือ อุปกรณ์อัจฉริยะ หุ่นยนต์ และระบบเครื่องกลที่ใช้ระบบอิเล็กทรอนิกส์ควบคุม  กลุ่มดิจิตอล เทคโนโลยีอินเตอร์เน็ตที่เชื่อมต่อและบังคับอุปกรณ์ต่างๆ ปัญญาประดิษฐ์และเทคโนโลยีสมองกลฝังตัว กลุ่มอุตสาหกรรมสร้างสรรค์ วัฒนธรรม และบริการที่มีมูลค่าสูง  โดยรายละเอียดไทยแลนด์ ๔.๐ มีดังนี้

ประเทศไทย ๔.๐ ถือเป็นการพัฒนา เครื่องยนต์เพื่อขับเคลื่อนการเติบโตทางเศรษฐกิจชุดใหม่ (New Engines of Growth) ด้วยการเปลี่ยนแปลง ความได้เปรียบเชิงเปรียบเทียบ ของประเทศที่มีอยู่ ๒ ด้าน คือ ความหลากหลายเชิงชีวภาพ และ ความหลากหลายเชิงวัฒนธรรม ให้เป็นความได้เปรียบในเชิงแข่งขัน โดยการเติมเต็มด้วยวิทยาการ ความคิดสร้างสรรค์ นวัตกรรม วิทยาศาสตร์ เทคโนโลยี การวิจัยและพัฒนา แล้วต่อยอดความได้เปรียบเชิงเปรียบเทียบเป็น ๕ กลุ่มเทคโนโลยีและอุตสาหกรรมเป้าหมาย ประกอบด้วย

**๑. กลุ่มอาหาร เกษตร และเทคโนโลยีชีวภาพ** (Food, Agriculture & Bio-Tech) อาทิ เทคโนโลยีการเกษตร (Agritech)เทคโนโลยีอาหาร (Foodtech) เป็นต้น

**๒. กลุ่มสาธารณสุข สุขภาพ และเทคโนโลยีทางการแพทย์** (Health, Wellness & Bio-Med) อาทิ เทคโนโลยีสุขภาพ (Healthtech) เทคโนโลยีการแพทย์ (Medtech) สปา (Spa) เป็นต้น

**๓. กลุ่มเครื่องมือ อุปกรณ์อัจฉริยะ หุ่นยนต์ และระบบเครื่องกลที่ใช้ระบบอิเล็กทรอนิกส์ควบคุม** (Smart Devices, Robotics & Mechatronics) อาทิ เทคโนโลยีหุ่นยนต์ (Robotech) เป็นต้น

**๔. กลุ่มดิจิตอล เทคโนโลยีอินเตอร์เน็ตที่เชื่อมต่อและบังคับอุปกรณ์ต่างๆ ปัญญาประดิษฐ์และเทคโนโลยีสมองกลฝังตัว** (Digital, IOT, Artificial intelligence & Embedded Technology) อาทิ เทคโนโลยีการเงิน (Fintech) อุปกรณ์เชื่อมต่อออนไลน์โดยไม่ต้องใช้คน (IoT) เทคโนโลยีการศึกษา (Edtech) อี-มาร์เก็ตเพลส (E-Market place) อี-คอมเมิร์ซ (E-Commerce) เป็นต้น

**๕. กลุ่มอุตสาหกรรมสร้างสรรค์ วัฒนธรรม และบริการที่มีมูลค่าสูง** (Creative, Culture & High Value Services) อาทิ เทคโนโลยีการออกแบบ (Designtech) ธุรกิจไลฟ์สไตล์ (Lifestyle Business) เทคโนโลยีการท่องเที่ยว (Traveltech) การเพิ่มประสิทธิภาพการบริการ (Service Enhancing) เป็นต้น

**๒. ยุทธศาสตร์ขององค์การบริหารส่วนตำบลขุนแม่ลาน้อย**

**2.1 วิสัยทัศน์**

องค์การบริหารส่วนตำบลขุนแม่ลาน้อย ได้กำหนดวิสัยทัศน์ (Vision) เพื่อแสดงสถานการณ์ในอุดมคติ ซึ่งเป็นจุดมุ่งหมายความคาดหวังที่ต้องการให้เกิดขึ้นในอนาคตข้างหน้า ซึ่งจะสามารถสะท้อนถึงสภาพการณ์ของท้องถิ่นในอนาคตอย่างรอบด้าน ภายใต้การเปลี่ยนแปลงของสภาพแวดล้อมด้านต่างๆ จึงได้กำหนดวิสัยทัศน์ คาดหวังที่จะให้เกิดขึ้นในอนาคต ดังนี้

 “โครงสร้างพื้นฐานมีมาตรฐาน การเกษตรก้าวหน้า นำพาเป็นเมืองแห่งความสุข”

 **๒.๒ ยุทธศาสตร์**

คณะกรรมการพัฒนาองค์การบริหารส่วนตำบลขุนแม่ลาน้อยร่วมกับประชาคมท้องถิ่น ส่วนราชการ รัฐวิสาหกิจ รวมทั้งองค์กรต่างๆ ที่เกี่ยวข้อง ได้กำหนดยุทธศาสตร์ขององค์การบริหารส่วนตำบล 6 ด้าน ดังนี้

1. ยุทธศาสตร์การพัฒนาด้านโครงสร้างพื้นฐาน
2. ยุทธศาสตร์การพัฒนาด้านการศึกษาสาธารณสุขและการส่งเสริมคุณภาพชีวิต

 ๓. ยุทธศาสตร์การพัฒนาด้านการบริหารจัดการและการรักษาความสงบเรียบร้อยและความปลอดภัยในชีวิตและทรัพย์สิน

 ๔. ยุทธศาสตร์การพัฒนาด้านเศรษฐกิจและส่งเสริมการท่องเที่ย

 ๕. ยุทธศาสตร์การพัฒนาด้านอนุรักษ์ทรัพยากรธรรมชาติและสิ่งแวดล้อม

 6. ยุทธศาสตร์การพัฒนาด้านศิลปวัฒนธรรมและประเพณีท้องถิ่น

 **๒.๓ เป้าประสงค์**

1. เส้นทางคมนาคมที่ได้มาตรฐาน น้ำในการอุปโภค บริโภคที่สะอาดปลอดภัย และทำการเกษตรอย่างทั่วถึง ชุมชนมีสภาพแวดล้อมที่ดี
2. พัฒนาส่งเสริมการประกอบอาชีพและยกระดับรายได้
3. เด็กและเยาวชนที่อยู่ในวัยเรียนได้รับการศึกษาทั่วถึง
4. ประชาชนมีคุณธรรม จริยธรรม อนุรักษ์คุณค่าวัฒนธรรมและประเพณีที่ดีงาม
5. ประชาชนมีสุขภาพอนามัยดีถ้วนหน้า
6. เด็ก สตรี ผู้สูงอายุ ผู้พิการ ผู้ป่วยเอดส์และผู้ด้อยโอกาสได้รับการดูแลอย่างทั่วถึงและเหมาะสม
7. พัฒนาระบบการบริหารจัดการให้มีประสิทธิภาพอย่างต่อเนื่อง และพัฒนาบุคลากรในองค์กรอย่างต่อเนื่อง
8. ส่งเสริมประชาธิปไตย การมีส่วนร่วมในการพัฒนาท้องถิ่น
9. อนุรักษ์สิ่งแวดล้อมในท้องถิ่น
10. ปลูกฝังค่านิยมไทย อนุรักษ์ศิลปวัฒนธรรมท้องถิ่น

 ๒.๔ ตัวชี้วัด

 ๑) จำนวนโครงสร้างพื้นฐานที่ได้รับการปรับปรุงซ่อมแซมได้มาตรฐานตามที่กำหนด

2) จำนวนแหล่งน้ำ และดินเสื่อมสภาพที่ได้รับการพัฒนาและปรับปรุงเพิ่มขึ้น

 ๓) ร้อยละของประชาชนมีศักยภาพมีรายได้เพียงพอสามารถพึ่งตนเองได้ ๔) ร้อยละของประชาชนมีสุขภาพและคุณภาพชีวิตที่ดี พึ่งพาตนเองได้ตามหลักปรัชญาเศรษฐกิจพอเพียง มลภาวะและสิ่งแวดล้อมไม่เป็นพิษทำให้ชุมชนน่าอยู่อย่างสงบสุข

5) ร้อยละคนในชุมชนมีความรู้และได้รับการศึกษา มีข้อมูลข่าวสาร และรับสวัสดิการสังคมเพิ่มมากขึ้น

6) จำนวนคนในชุมชนได้รักษาประเพณีวัฒนธรรมท้องถิ่นสืบไป

6) จำนวนประชาชนและบุคลากรมีส่วนร่วมในการทำกิจกรรรมจากทุกภาคส่วน

 ๒.๕ ค่าเป้าหมาย

 ๑) โครงสร้างพื้นฐานที่ได้รับการปรับปรุงซ่อมแซมได้มาตรฐานตามที่กำหนด

2) แหล่งน้ำ และดินเสื่อมสภาพที่ได้รับการพัฒนาและปรับปรุงเพิ่มขึ้น

 ๓) ประชาชนมีศักยภาพมีรายได้เพียงพอสามารถพึ่งตนเองได้

๔) เด็ก สตรี ผู้สูงอายุ ผู้พิการ ผู้ป่วยเอดส์และผู้ด้อยโอกาสได้รับการดูแลอย่างทั่วถึง

5)เด็กและเยาวชนที่อยู่ในวัยเรียนได้รับการศึกษาทั่วถึง ประชาชนมีคุณธรรม จริยธรรมอนุรักษ์คุณค่าวัฒนธรรมและประเพณีที่ดีงาม ประชาชนมีสุขภาพอนามัยดีถ้วนหน้า

6) การบริหารจัดการภาครัฐที่ดีและมีส่วนร่วมจากทุกภาคส่วน

๒.๖ กลยุทธ์

 ๑) การจัดให้มีการพัฒนา ก่อสร้าง ปรับปรุง บำรุง รักษาถนน สะพาน ทางเท้า ท่อระบายน้ำ อาคาร สถานที่ หอกระจายข่าว แหล่งน้ำอุปโภค บริโภค ไฟฟ้าสาธารณะ ไฟฟ้าเพื่อการเกษตร และระบบสาธารณูปการ

2) การอนุรักษ์และฟื้นฟูทรัพยากรธรรมชาติและสิ่งแวดล้อม

3) ส่งเสริมการพัฒนาอาชีพ รายได้ และการมีงานทำ

 4) การพัฒนาระบบบริหารจัดการศึกษาให้มีคุณภาพและได้มาตรฐาน

 5) การพัฒนาการอนุรักษ์และส่งเสริมศิลปวัฒนธรรม ประเพณี ภูมิปัญญาท้องถิ่น และทำนุบำรุงศาสนา

 6) การพัฒนาส่งเสริมกิจกรรมและนันทนาการ

 7) การพัฒนาเสริมสร้างความเข้มแข็งให้กับชุมชนและคุณภาพชีวิต

 8) การพัฒนาป้องกันและแก้ไขปัญหายาเสพติด

 9) เพิ่มประสิทธิภาพในการบริหารจัดการองค์กรและส่งเสริมการมีส่วนร่วมในการพัฒนาท้องถิ่นของประชาชน

**๒.๗ จุดยืนทางยุทธศาสตร์**

๑) การพัฒนาชุมชนให้น่าอยู่มีความเข้มแข็ง โดยได้รับบริการสาธารณะด้านโครงสร้างพื้นฐานที่จำเป็นเพื่อรองรับการขยายตัวของชุมชนและเศรษฐกิจ

๒) การพัฒนาระบบการศึกษาและมีคุณภาพชีวิตที่ดีขึ้นยั่งยืน

3) การพัฒนาระบบการบริหารจัดการภาครัฐที่ดีและมีส่วนร่วมจากทุกภาคส่วน

4) ส่งเสริมและพัฒนาศักยภาพคนและความเข้มแข็งของชุมชนในการพึ่งตนเอง

5) ประชาชนมีรายได้เพียงพอสามารถพึ่งตนเองได้ยั่งยืน

6) แหล่งท่องเที่ยวได้รับการอนุรักษ์ พัฒนาและฟื้นฟู

7) การกำจัดขยะมูลฝอย สิ่งปฏิกูลและรักษาสาภพสิ่งแวดล้อมที่มีอย่างยั่งยืน

8) มีทรัพยากรธรรมชาติและสิ่งแวดล้อมที่อุดมสมบูรณ์ยั่งยืน

9) ประชาชนมีความรู้และบำรุงรักษาศิลปวัฒนธรรมประเพณีท้องถิ่นอันดีงามอย่างยั่งยืน

**2.8 ความเชื่อมโยงของยุทธศาสตร์ในภาพรวม**

ในการจัดทำแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์การบริหารส่วนตำบลขุนแม่ลาน้อย มีความสอดคล้องกับ ยุทธศาสตร์การพัฒนาขององค์กรปกครองส่วนท้องถิ่นจังหวัด ยุทธศาสตร์จังหวัด ยุทธศาสตร์การพัฒนากลุ่มจังหวัด ยุทธศาสตร์การพัฒนาภาค แผนพัฒนาเศรษฐกิจและสังคมแห่งชาติ ฉบับที่ ๑๒ และ ยุทธศาสตร์ชาติ ๒๐ ปี ดังนี้

**ยุทธศาสตร์การพัฒนาขององค์การบริหารส่วนตำบล**

**เป้าประสงค์**

**ตัวชี้วัด**

**ค่าเป้าหมาย**

**กลยุทธ์**

**จุดยืนทางยุทธศาสตร์**

**๓. การวิเคราะห์เพื่อพัฒนาท้องถิ่น**

 **๓.๑ การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

แผนพัฒนาท้องถิ่นสี่ปี เป็นแผนที่มีความสัมพันธ์ใกล้ชิดกับงบประมาณรายจ่ายประจำปี โดยองค์กรปกครองส่วนท้องถิ่นจะใช้แผนเป็นเครื่องมือในการจัดทำงบประมาณรายจ่ายประจำปี โดยนำโครงการ/กิจกรรมจากแผนพัฒนาท้องถิ่นสี่ปีไปจัดทำงบประมาณรายจ่ายประจำปี

 องค์การบริหารส่วนตำบลขุนแม่ลาน้อยมีภารกิจสำคัญในการปฏิบัติงานเพื่อคุณภาพชีวิตของประชาชนในท้องถิ่นและการพัฒนาประเทศโดยส่วนรวม โดยเฉพาะอย่างยิ่งภายใต้รัฐธรรมนูญแห่งราช อาณาจักรไทย พุทธศักราช 2550 ที่สร้างกระบวนการการกระจายอำนาจให้แก่องค์กรปกครองส่วนท้องถิ่น ซึ่งก่อให้เกิดการเปลี่ยนแปลงหลายประการ องค์การบริหารส่วนตำบลขุนแม่ลาน้อยจึงมีบทบาทอำนาจหน้าที่อย่างกว้างขวาง โดยมิเพียงจะมีหน้าที่ในการให้บริการสาธารณะพื้นฐานแก่ประชาชนในท้องถิ่นเท่านั้นแต่ยังขยายบทบาทหน้าที่ออกไปรวมถึงการพัฒนาคุณภาพชีวิต และการพัฒนาเศรษฐกิจและสังคมของท้องถิ่นด้วย และเป็นองค์กรที่เปิดให้ประชาคมท้องถิ่นมีส่วนร่วมในการบริหารและการตรวจสอบการปฏิบัติงานขององค์กรปกครองส่วนท้องถิ่นเพิ่มมากขึ้น ด้วยภารกิจที่มีมากขึ้นจึงมีความจำเป็นในการใช้ทรัพยากรรายได้ ทั้งที่ท้องถิ่นจัดเก็บเอง และรายได้ที่รัฐบาลจัดสรรที่มีอยู่จำกัดให้เกิดประโยชน์สูงสุดและมีความโปร่งใสมากที่สุด การวางแผนถือเป็นกลไกสำคัญประการหนึ่งที่จะทำให้องค์กรปกครองส่วนท้องถิ่นบรรลุจุดมุ่งหมายดังกล่าว โดยใช้ยุทธศาสตร์ที่เหมาะสม และมีความจำเป็นอย่างยิ่งที่ต้องวางแผนการใช้ทรัพยากรเหล่านั้นให้คุ้มค่า และเกิดประโยชน์สูงสุดแก่ประชาชนทั้งในปัจจุบันและอนาคต มีการปฏิบัติตามแผนงานโครงการที่กำหนดให้เกิดสัมฤทธิ์ผลในช่วงเวลาที่กำหนด มาการควบคุมติดตาม วัดและประเมินผล โดยการบริหารจัดการตามแผน แผนงาน โครงการนั้น จะต้องเป็นการบริหารจัดการที่ดี มีความโปร่งใส และพร้อมที่จะให้มีการตรวจสอบทั้งโดยหน่วยงานของรัฐและประชาคม

 ในการจัดทำแผนพัฒนาท้องถิ่นสี่ปีขององค์การบริหารส่วนตำบลขุนแม่ลาน้อยได้ใช้การวิเคราะห์ SWOT Analysis/Demand (Demand Analysis)/Global Demand และ Trend ปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วย การวิเคราะห์ศักยภาพด้านเศรษฐกิจ ด้านสังคม ด้านทรัพย์ธรรมชาติและสิ่งแวดล้อม ซึ่งมีรายละเอียดดังนี้

**ด้านเศรษฐกิจ**

 **จุดแข็ง (strengths)**

 ตำบลขุนแม่ลาน้อย เป็นตำบลที่มีแหล่งเพาะปลูกพืชผลทางการเกษตร เป็นฐานการผลิตพืชเศรษฐกิจที่สำคัญ โดยเฉพาะกะหล่ำปลี และมะเขือเทศ อีกทั้งเป็นพื้นที่ที่มีผลผลิตทางการเกษตรหลากหลาย ทำให้เกิดรายได้ มีเศรษฐกิจในชุมชนดีพอสมควร และมีโอกาสทางเศรษฐกิจมากกว่าตำบลอื่น ๆ

 **จุดอ่อน (weaknesses)**

 ผลผลิตทางการเกษตรขาดการบริหารจัดการด้านการตลาดอย่างเป็นระบบ รวมทั้งผลผลิตทางการเกษตรบางฤดูกาลราคาตกต่ำ รวมทั้งการมีพื้นที่ส่วนใหญ่เป็นพื้นที่ลาดชัน ทำให้ไม่สามารถทำการเกษตรได้อย่างมีประสิทธิภาพ น้ำเพื่อการเกษตรต้องอาศัยธรรมชาติเป็นส่วนใหญ่ อาชีพเกษตรกรรมซึ่งเป็นอาชีพหลักและสร้างรายได้ให้กับประชาชนส่วนใหญ่ไม่สามารถสร้างรายได้ทางเศรษฐกิจได้อย่างเต็มที่

 **โอกาส (opportunites)**

 รัฐบาลมีการส่งเสริมด้านเศรษฐกิจระดับฐานราก ส่งเสิมการพัฒนาโดยเน้นปรัชญาด้านเศรษฐกิจพอเพียง เช่นการลดการใช้ปุ๋ยเคมี สารเคมี การทำเกษตรผสมผสาน การนำเทคโนโลยีชาวบ้านที่เป็นมิตรกับสิ่งแวดล้อมมาใช้ การประหยัดพลังงาน เป็นต้น

**ข้อจำกัด**

 หน่วยงานที่รับผิดชอบด้านเศรษฐกิจการเกษตรยังขาดการพัฒนาทักษะด้านผลิตภัณฑ์ การแปรรูปผลผลิตการเกษตร รวมทั้งขาดการรวมกลุ่มที่เป็นรูปธรรม การดำเนินการด้านการเกษตร ตามหลักปรัชญาเศรษฐกิจพอเพียงต้องอาศัยความต้องการของเกษตรกรจริง ๆ และต้องเห็นผลเป็นรูปธรรมซึ่งเห็นผลช้า ทำให้บางโครงการต้องล้มเลิก

**ด้านสังคม**

 **จุดแข็ง**

 ตำบลขุนแม่ลาน้อย มีประชากร ชนเผ่าปกากะญอ มีภาษาและวัฒนธรรมที่ชัดเจนและเป็นเอกลักษณ์ สังคมส่วนใหญ่เรียบง่าย ไม่ซับซ้อน พึ่งพาอาศัยธรรมชาติ อยู่ร่วมกับธรรมชาติ มีความเอื้อเฟื้อเผื่อแผ่

 **จุดอ่อน**

 ปัจจุบันจำนวนประชากรในตำบลเพิ่มมากขึ้น ทำให้เกิดปัญหาด้านที่อยู่อาศัย ด้านที่ทำกิน การประกอบอาชีพ รวมทั้งประชาชนมีการติดต่อสื่อสารกับสังคมภายนอกมากขึ้น ทำให้วัฒนธรรมใหม่ๆ เข้ามามีบทบาทในตำบลอย่างไม่มีระบบ และขาดการทำความเข้าใจ มีความเป็นอยู่ซับซ้อนขึ้น มีการอพยพโยกย้ายแรงงาน การพึ่งตนเองมีน้อยลง รวมทั้งปัญหาด้านการขาดการศึกษา

 **โอกาส**

 องค์กรปกครองส่วนท้องถิ่น และหน่วยงานราชการในพื้นที่ ได้เข้ามามีส่วนร่วมในการพัฒนาชุมชน หมู่บ้าน ส่งเสริมการพึ่งพาตนเอง ส่งเสริมการให้ความรู้ความเข้าใจกับประชาชน ส่งเสริมการศึกษา และพัฒนาคุณภาพชีวิต

 **ข้อจำกัด**

 การดำเนินงานขององค์กรปกครองส่วนท้องถิ่นยังขาดงบประมาณและบุคลากรในการดำเนินงานด้านการพัฒนาคุณภาพชีวิต คุณภาพสังคม ประชาชนมีความรู้ความเข้าใจในบทบาทขององค์กรปกครองส่วนท้องถิ่นน้อย และให้ความร่วมมือกับการพัฒนาด้านต่าง ๆ น้อย

**ด้านโครงสร้างพื้นฐาน**

 **จุดแข็ง**

 ประชาชนส่วนใหญ่เห็นความสำคัญของการพัฒนาด้านโครงสร้างพื้นฐานและสาธารณูปโภค จึงให้ความร่วมมือ การแสดงความพร้อม ความต้องการ ในการเข้าไปพัฒนาของหน่วยงานรัฐและองค์กรปกครองส่วนท้องถิ่น

 **จุดอ่อน**

 องค์กรปกครองส่วนท้องถิ่น อบต.ขุนแม่ลาน้อย เป็นหน่วยงานขนาดเล็ก มีศักยภาพทางด้านการคลังไม่เพียงพอ และมีบุคลากรที่จำกัด ทำให้การพัฒนาด้านโครงสร้างพื้นฐานตามความต้องการของประชาชนทำได้ไม่เต็มที่ ไม่ทั่วถึง และขาดความต่อเนื่อง

 **โอกาส**

 มีหน่วยงานราชการอื่น ๆ ที่มีศักยภาพมากกว่าองค์การบริหารส่วนตำบล เข้ามามีส่วนร่วมในการพัฒนาด้านโครงสร้างพื้นฐานและสาธารณูปโภค ทำให้ตอบสนองความต้องการของประชาชนได้เพิ่มมากกว่าขึ้น

 **ข้อจำกัด**

 งบประมาณในการพัฒนาด้านโครงสร้างพื้นฐานส่วนใหญ่มีความล่าช้า ไม่ต่อเนื่อง และซ้ำซ้อน ทำให้การพัฒนายังไม่มีประสิทธิภาพเท่าที่ควร

**ด้านการเมืองการบริหาร**

 **จุดแข็ง**

 ประชาชนส่วนใหญ่เห็นความสำคัญของการมีส่วนร่วมทางการเมืองการบริหาร และมีหน่วยงานราชการ องค์การบริหารส่วนตำบลขุนแม่ลาน้อย เข้ามาสนับสนุนส่งเสริมให้ความรู้ด้านการเมืองการปกครองกับประชาชน เน้นการมีส่วนร่วมของประชาชน

**จุดอ่อน**

 ประชาชนในพื้นที่ยังมีการศึกษาที่ไม่สูง เนื่องเพราะการคมนาคมที่ห่างไกล และการติดต่อสื่อสารที่ไม่สะดวก ทำให้การรับรู้ข้อมูลข่าวสารของประชาชนมีความล่าช้า การมีส่วนร่วมในการปกครอง การพัฒนา บางครั้งจึงยังทำได้ไม่เต็มที่

 **โอกาส**

 การก่อตั้งองค์การบริหารส่วนตำบล ทำให้มีตัวแทนที่มาจากประชาชนโดยตรงเข้ามาเสนอความคิดเห็นในการบริหารปกครอง รวมทั้งการเน้นการมีส่วนร่วมของประชาชน การบริหารจัดการองค์กรตามหลักธรรมาภิบาล ตรวจสอบได้ ทำให้ประชาชนสามารถกำกับดูแลการบริหารงานของหน่วยงานราชการในพื้นที่ได้พอสมควร

**ข้อจำกัด**

 ประชาชนขาดความเข้าใจในการบริหารงานขององค์กรปกครองส่วนท้องถิ่น และการขาดการศึกษา ทำให้โอกาสในการมีส่วนร่วมการพัฒนาเป็นไปได้ยากขึ้น รวมทั้งประชาชนส่วนใหญ่ไม่คุ้นเคยกับการแสดงความคิดเห็นด้วยตนเอง

**ด้านสาธารณสุข**

 **จุดแข็ง**

 มีการส่งเสริมสนับสนุนงานด้านสาธารณสุขในพื้นที่หลายหน่วยงาน โดยมีโรงพยาบาลส่งเสริมสุขภาพประจำตำบล และองค์การบริหารส่วนตำบลขุนแม่ลาน้อย เป็นหน่วยงานหลัก รวมทั้งประชาชนในพื้นที่มีความสนใจ ให้ความร่วมมือการพัฒนาด้านสุขภาพอนามัยของตนเอง

 **จุดอ่อน**

 พื้นที่ส่วนใหญ่เป็นป่าเขา ทำให้ยากต่อการคมนาคม ติดต่อสื่อสาร มีปัญหาเรื่องโรคภัยค่อนข้างมาก การเดินทางมารักษาลำบาก ความเป็นอยู่ของประชาชนไม่ถูกสุขลักษณะ การควบคุมและการป้องกันโรคมีปัญหาอันเกิดมาจากพื้นที่ที่ห่างไกล

 **โอกาส**

 องค์การบริหารส่วนตำบลขุนแม่ลาน้อย และโรงพยาบาลส่งเสริมสุขภาพประจำตำบล รวมทั้งหน่วยงานราชการอื่น ให้ความสำคัญกับการพัฒนาด้านสาธารณสุข การป้องกันโรคติดต่อ มีการประสานงานกับหน่วยงานต่าง ๆ ในพื้นที่ และมีการประชาสัมพันธ์ทำความเข้าใจกับประชาชนอย่างต่อเนื่อง

 **ข้อจำกัด**

 พื้นที่ที่ห่างไกล และการคมนาคมลำบาก รวมทั้งวัฒนธรรมความเป็นอยู่บางอย่าง ทำให้ประชาชนขาดความเข้าใจในการสร้างสุขลักษณะการกิน สุขลักษณะในครัวเรือน ความเป็นอยู่ และยังไม่ตระหนักถึงโรคภัยบางโรค การติดต่อสื่อสารล่าช้าและการบริการสาธารณสุขไม่ทั่วถึง

**ด้านการศึกษา ศาสนา วัฒนธรรม**

 **จุดแข็ง**

 ตำบลขุนแม่ลาน้อย มีการอนุรักษ์วัฒนธรรมที่ดีงาม มีปราชญ์ชาวบ้านที่มีความรู้ด้านต่าง ๆ มากมาย รวมทั้งประชาชนส่วนใหญ่ให้ความสำคัญส่งลูกหลานเข้ารับการศึกษา ประชาชนดำรงชีวิตตามหลักศาสนา

 **จุดอ่อน**

 พื้นที่ส่วนใหญ่เป็นป่าเขา ทำให้ยากต่อการคมนาคม ติดต่อสื่อสาร มีปัญหาเรื่องขาดแคลนบุคลากรทางการศึกษา การรับรู้ข้อมูลข่าวสารล่าช้า ทำให้การพัฒนาด้านการศึกษาไม่ต่อเนื่อง และไม่ทั่วถึง วัฒนธรรมบางอย่างเกิดการเปลี่ยนแปลงจากการรับวัฒนธรรมภายนอกมากขึ้น และเยาชนรุ่นใหม่ไม่สนใจที่จะสืบทอดศิลปวัฒนธรรมและภูมิปัญญาของตนเอง

 **โอกาส**

 องค์การบริหารส่วนตำบลขุนแม่ลาน้อย และหน่วยงานราชการอื่น ให้ความสำคัญกับการพัฒนาด้านการศึกษา และการอนุรักษ์วัฒนธรรมประเพณี มีการส่งเสริมงานประเพณีเป็นประจำทุกปี รวมทั้งมีการจัดการศึกษาให้กับประชาชนในตำบล และองค์การบริหารส่วนตำบลให้การสนับสนุนด้านงบประมาณ และวัสดุอุปกรณ์

 **ข้อจำกัด**

 พื้นที่ที่ห่างไกล และการคมนาคมลำบาก รวมทั้งการขาดแคลนบุคลากรด้านศึกษา ทำให้การพัฒนาด้านการศึกษาไม่ต่อเนื่อง และไม่ทั่วถึง วัฒนธรรมบางอย่างเกิดการเปลี่ยนแปลงจากการรับวัฒนธรรมภายนอกมากขึ้น และเยาชนรุ่นใหม่ไม่สนใจที่จะสืบทอดศิลปวัฒนธรรมและภูมิปัญญาของตนเอง

**ด้านทรัพยากรธรรมชาติและสิ่งแวดล้อม**

 **จุดแข็ง**

 ตำบลขุนแม่ลาน้อย เป็นตำบลที่มีทรัพยากรธรรมชาติและสิ่งแวดล้อมที่อุดมสมบูรณ์ มีพื้นที่ป่าต้นน้ำ มีแหล่งท่องเที่ยวทางธรรมชาติที่สวยงาม หน่วยงานต่าง ๆ ให้ความสำคัญด้านการอนุรักษ์ทรัพยากรธรรมชาติและสิ่งแวดล้อม รวมทั้งประชาชนให้ความร่วมมือด้านการจัดการทรัพยากรธรรมชาติเป็นอย่างดี

 **จุดอ่อน**

 การขยายพื้นที่ทำการเกษตรทำให้มีผลกระทบต่อทรัพยากรธรรมชาติและสิ่งแวดล้อม มีการปลูกพืชเชิงเดี่ยวในบางพื้นที่ ทำให้เกิดปัญหาเรื่องดินและน้ำ รวมทั้งปัญหาการใช้สารเคมี

  **โอกาส**

 มีการส่งเสริมการบริหารจัดการทรัพยากรอย่างเป็นระบบในชุมชน มีการให้ความรู้ด้านการอนุรักษ์ทรัพยากรธรรมชาติ ส่งเสริมให้ประชาชนตระหนักถึงความสำคัญ และมีการจัดตั้งคณะกรรมการดูแลทรัพยากรป่าไม้ของหมู่บ้าน มีการกำหนดพื้นที่ป่าใช้สอย ป่าชุมชน ป่าต้นน้ำ มีการปลูกป่าเสริม รวมทั้งมีเกษตรกรบางส่วนหันมาทำการเกษตรแบบผสมผสาน ลดการขยายพื้นที่การเกษตร มีเกษตรกรบางส่วนหันมาปลูกพืชแบบเกษตรอินทรีย์ ลดการใช้ปุ๋ยเคมี ต้นเหตุแห่งปัญหาเรื่องดินและน้ำ

 **ข้อจำกัด**

 ขาดการประสานงานในหน่วยงานที่เกี่ยวข้องด้านการดูแลทรัพยากรธรรมชาติและสิ่งแวดล้อม ระหว่างหน่วยงานรัฐกับชุมชน ตลอดจนประชาชนบางส่วนไม่เข้าใจเรื่องการใช้ทรัพยากรธรรมชาติและสิ่งแวดล้อมร่วมกัน ไม่เข้าใจเรื่องการอนุรักษ์

**3.2 การประเมินสถานการณ์สภาพแวดล้อมภายนอกที่เกี่ยวข้อง**

ในการจัดทำแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์การบริหารส่วนตำบลขุนแม่ลาน้อยนั้น ได้ทำการประเมินสถานการณ์สภาพแวดล้อมภายนอกที่เกี่ยวข้อง ซึ่งมีรายละเอียดดังนี้

|  |  |  |  |  |
| --- | --- | --- | --- | --- |
| **ดาน** | **สถานการณ์ภาพแวดล้อม****ภายนอกที่เกี่ยวข้อง** | **ขอบข่ายและปริมาณของปัญหา/****ความต้องการ**  | **พื้นที่เปาหมาย/ กลุ่มเป้าหมาย** | **ความคาดหวังและ แนวโนมอนาคต** |
| **๑. ด้านบริหารราชการให้มีประสิทธิภาพคุณภาพตามหลักธรรมาภิบาล** | ๑) ประชาชนบางส่วนยังขาดความรู้เกี่ยวกับระบบการทำงานของ อบต. | - การขาดความรู้ ความเข้าใจที่ถูกต้อง | - ประชาชนในเขต อบต. | - ประชาชนมีความรู้ ความเข้าใจมากขึ้น และสามารถเสนอแนวทางการแก้ไขปัญหาที่เกิดขึ้นในหมู่บ้าน |
| **๒. ด้านการลดความเหลื่อมล้ำทางสังคมและพัฒนาคุณภาพชีวิตประชาชน** | ๑) การศึกษาสื่อการเรียนการสอนยังไม่พอเพียง เด็กนักเรียนไม่ได้รับการศึกษาต่อในระดับที่สูงกว่าขั้นพื้นฐาน และขาดงบประมาณในการศึกษา ครอบครัวยากจน  | - สังคมในชุมชน | - เด็กนักเรียนในเขต อบต. | - มีสื่อการเรียนการสอนที่พอเพียง เด็กนักเรียนได้รับการศึกษาที่สูงขึ้น มีงบประมาณในการศึกษาเล่าเรียน |
| ๒) เด็กและผู้สูงอายุบางครอบครัว ผู้สูงอายุอยู่ตามลำพัง และรับภาระในการดูแลเด็ก | - การได้รับการดูแลเด็กและผู้สูงอายุ | - ผู้สูงอายุและเด็กในเขต อบต.  | - ผู้สูงอายุและเด็กได้รับการดูแลที่ดี |
| ๓) ผู้พิการไม่ได้รับความช่วยเหลือในการดำรงชีวิต | - การได้รับการดูแลผุ้พิการ | - ผู้พิการในเขต อบต. | - ผู้พิการได้รับความช่วยเหลือในการดำรงชีวิตและทั่วถึง |
| ๔) ประชาชนในพื้นที่บางรายมีที่อยู่อาศัยไม่มั่นคงแข็งแรง | - ที่อยู่อาศัย | - ประชาชนในพื้นที่ที่ได้รับความเดือนร้อนเรื่องที่อยู่อาศัย | - ประชาชนในพื้นที่ได้รับความช่วยเหลือซ่อมแซมที่อยู่อาศัยให้มั่งคงแข็งแรง  |
| ๕) มีการระบาดของโรคอุบัติใหม่ โรคระบาด โรคติดต่อ | - ด้านสาธารณสุข | - ในเขต อบต. | - ในพื้นที่ไม่มีการระบาดของโรคอุบัติใหม่ โรคระบาด โรคติดต่อ |
| ๖) ประชาชนในพื้นที่ป่วยเป็นโรคเรื้อรังแนวโน้มที่เพิ่มขึ้น เช่น เบาหวาน ความดัน | - ด้านการแพทย์ | - ประชาชนกลุ่มเสี่ยงและผู้ป่วย | - ประชาชนหายจากการเจ็บป่วย |

|  |  |  |  |  |
| --- | --- | --- | --- | --- |
| **ดาน** | **สถานการณ์ภาพแวดล้อม****ภายนอกที่เกี่ยวข้อง** | **ขอบข่ายและปริมาณของปัญหา/****ความต้องการ**  | **พื้นที่เปาหมาย/ กลุ่มเป้าหมาย** | **ความคาดหวังและ แนวโนมอนาคต** |
|  | ๗) ประชาชนบริโภคอาหารที่ปลอดภัย | - ด้านสาธารณสุข | - ประชาชนในเขตอบต. | - ประชาชนทราบและสามารถเลือกบริโภคอาหารที่ปลอดภัยได้ถูกต้อง |
| ๘) มีการขยายตัวของประชากรเพิ่มมากขึ้นทำให้เกิดการขยายตัวของอาคารบ้านเรือนทำให้เกิดเป็นชุมชนแออัด  | - ประชากร | - พื้นที่ในเขต อบต. | - ควบคุมการก่อสร้างอาคารบ้านเรือนการพิจารณาออกใบอนุญาตเพื่อไม่เกิดปัญหาจากการก่อสร้างอาคาร |
| ๙) เยาวชนและวัยรุ่นติดเกมส์ สิ่งลามก บุหรี่ เหล้า สาเสพติด และท้องก่อนวัยอันสมควร  | - เยาวชนและวัยรุ่นใช้เวลาว่างให้เป็นประโยชน์ | - เยาวชนและวัยรุ่นในเขต อบต. | - เยาวชนและวัยรุ่นมีอนาคตที่ดี |
| ๑๐) ประชาชนอายุตั้งแต่ ๓๕ ขึ้นไป ไม่ได้ตรวจสุขภาพประจำปี  | - การได้รับการตรวจสุขภาพ | - ประชาชนในเขต อบต. ที่อายุ ๓๕ ขึ้นไป | - ประชาชนที่อายุ ๓๕ ขึ้นไปได้รับการตรวจสุขภาพทุกคน  |
| ๗) ในเขต อบต. มีแหล่งท่องเที่ยวและกิจกรรมการท่องเที่ยวน้อย | - การท่องเที่ยว | - ในเขต อบต. | - มีแหล่งทองเที่ยวในเขต อบต. และส่งเสริมกิจกรรมการท่องเที่ยวเพิ่มมากขึ้น |
| ๑๑) ศิลปะ วัฒนธรรม จารีต ประเพรีและ๓มิปัญหาท้องถิ่นถูกลืมเลือนไปมาก | - ศิลปะ วัฒนธรรม จารีต ประเพรีและ๓มิปัญหาท้องถิ่น ถูกลืมเลือนไปมาก | - ประชาชนในเขต อบต. | - ยกย่อง เชิดชูคนดีหรือปราชญ์ชาวบ้านในโอกาสต่างๆ เพื่อเป็นตัวอย่างแก่เยาวชนและประชาชน ศิลปะ วัฒนธรรม จารีต ประเพรีและภูมิปัญญาท้องถิ่น ไม่ถูกลืมและคงอยู่สืบไป |
| ๑๒) การจราจรบนถนนมีเพิ่มมากขึ้นอาจทำให้เกิดอุบัติเหตุขึ้นได้ | - การจราจร | ประชาชนที่สัญจรไปมาบนถนน | มีระบบควบคุมการจราจร เช่น ติดตั้งสัญญาณไฟกระพริบเพื่อเตือนให้ระมัดระวัง |

|  |  |  |  |  |
| --- | --- | --- | --- | --- |
| **ดาน** | **สถานการณ์ภาพแวดล้อม****ภายนอกที่เกี่ยวข้อง** | **ขอบข่ายและปริมาณของปัญหา/****ความต้องการ**  | **พื้นที่เปาหมาย/ กลุ่มเป้าหมาย** | **ความคาดหวังและ แนวโนมอนาคต** |
|  | ๑๓) มีการทำลายและลักขโมยทรัพย์สินของประชาชนและราชการรวมทั้งเกิดการทะเลาะวิวาทกันในชุมชน  | - การรักษาความปลอดภัยในชีวิตและทรัพย์สินของประชาชน | - ประชาชนและส่วนราชการ | - มีการป้องกันและรักษาความปลอดภัยในชีวิตและทรัพย์สินของประชาชนละส่วนราชการ เช่น การติดตั้งกล้องวงจรปิด การให้ผู้นำ อปพร. ควบคุมและระงับเหตุทะเลาะวิวาท |
| ๑๔) ประชากรที่สูบบุหรี่ จำนวน ๓๐๐ คน ดื่มสุรา  | - การดำเนินการตามกฎหมาย กรณีที่ฝ่านฝืนกฎหมาย | - ประชาชนที่สูบบุหรี่และดื่มสุรา | - ประชาชนเลิกสูบบุหรี่และเลิกดื่มสุรา |
| **๓. ด้านการพัฒนาด้านการเกษตร เศรษฐกิจ อุตสาหกรรม** | ๑) ไฟฟ้าส่องสว่างทางและที่สาธารณะยังไม่สามารถดำเนินการครอบคลุมพื้นที่ได้ทั้งหมด | - ไฟฟ้า | - ทางและที่สาธารณะในเขต อบต. | - ทางและที่สาธารณะมีแสงสว่างเพียงพอประชาชนได้รับความสะดวกในการสัญจรไปมาและป้องกันการเกิดอาชญากรรมได้ |
| ๒) หมู่บ้ายขยายมากขึ้นระบบระบายน้ำยังไม่เพียงพอ  | - ราง/ท่อระบายน้ำ | - พื้นที่ใน อบต. | - มีรางระบายน้ำสามารถระบายน้ำได้สะดวก ไม่อุดตัน ไม่ส่งกลิ่นเหม็นก่อความรำคาญ |
| ๓) ถนนในตำบลยังเป็นถนนดิน ถนนลูกรัง และเป็นหลุมเป็นบ่อ | - ถนน | - ทางและที่สาธารณะในเขต อบต. | - มีถนนให้ประชาชนได้สัญจรไปมาสะดวก  |
| ๔) ประชาชนต้องการเส้นทางในการสัญจรไปมาเพิ่มมากขึ้นและ อบต. ไม่สามารถดำเนินการได้เนื่องจากงบประมาณมีไม่เพียงพอ  | - เส้นทางคมนาคม | - เส้นทางคมนาคมที่เป็นสาธารณะและประชาชนมีความต้องการให้ดำเนินการ | - มีเส้นทางในการคมนาคมเพียงพอและ ประชาชนได้รับความสะดวกในการสัญจรไปมา |
| ๕) ประชาชนไม่มีการวางแผนในการดำเนินงาน | - การวางแผน | - ประชาชนในเขต อบต. | - ประชาชนสามารถวางแผนการดำเนินงานได้เอง |
| ๖) ขาดแหล่งเงินลงทุนในการทำกิจการและประกอบอาชีพ | - การลงทุน | - ประชาชนในเขต อบต. | - มีแหล่งเงินทุนในการทำกิจการและประกอบอาชีพ |

|  |  |  |  |  |
| --- | --- | --- | --- | --- |
| **ดาน** | **สถานการณ์ภาพแวดล้อม****ภายนอกที่เกี่ยวข้อง** | **ขอบข่ายและปริมาณของปัญหา/****ความต้องการ**  | **พื้นที่เปาหมาย/ กลุ่มเป้าหมาย** | **ความคาดหวังและ แนวโนมอนาคต** |
|  | ๗) ผลผลิตทางการเกษตรราคาตกต่ำระยะทางในการขนส่งผลผลิตไกลจากแหล่งรับซื้อ  | - การรวมกลุ่มต่อรองกับพ่อค้าคนกลาง | - เกษตรกรในพื้นที่ | - ผลผลิตมีราคาสูงขึ้น |
| ๘) ค่าแรงต่ำค่าครองชีพสูงขาดแคลนการจ้างงาน | - การเพิ่มค่าแรงให้เหมาะสมกับการทำงาน | - ผู้ประกอบอาชีพรับจ้าง | - ค่าแรงสูงขึ้นเหมาะสมกับค่าครองชีพ มีการจ้างงานมากขึ้น |
| ๙) ครัวเรือนยังมีรายได้เฉลี่ยต่อปี ต่ำกว่า ๓๐,๐๐๐ บาท  | - เพิ่มช่องทางในการประกอบอาชีพ | - ประชาชนที่มีรายได้ต่ำกว่าเกณฑ์มาตรฐาน | - ไม่มีครัวที่ตกเกณฑ์มาตรฐานรายได้ |
| **๓. ด้านทรัพยากรและสิ่งแวดล้อม** | ๑) ปริมาณขยะและน้ำเสียเพิ่มมากขึ้น | - ปัญหามลพิษทางอากาศ | - ในเขต อบต. | - ปริมาณขยะและน้ำเสียถูกกำจัดให้หมดด้วยวิธีการที่ถูกต้อง |
| ๒) พื้นที่ป่าภายในเขต อบต. มีน้อย | - เพิ่มพื้นที่ป่า ต้นไม้ให้มากขึ้น |
| ๓) ประชาชนยังเผาหญ้า ตอซังข้าว เผาซังข้าวโพด เกิดมลพิษ | - ในพื้นที่ไม่มีการเผาฯ เกิดขึ้น |
| ๔) มีปัญหาเรื่องขยะและสัตว์เลี้ยงเพิ่มมากขึ้นส่งกลิ่นเหม็นรำคาญ | - ผู้ประกอบการและชุมชนในเขตพื้นที่ อบต. | - ปัญหาขยะและสัตว์เลี้ยงลดลง ประชาชนสามารถกำจัดขยะและมูลสัตว์ได้โดยไม่ส่งผลกระทบต่อชุมชน  |
| ๕) ประชาชนบางครัวเรือนบริโภค-บริโภคน้ำที่ยังไม่สะอาดและมีสิ่งเจือปน เช่น จากน้ำฝน น้ำที่ไม่ได้คุณภาพ มีตะกอน  | - การอุปโภค-บริโภค | - ประชาชนในเขตอบต. | - ประชาชนบริโภคน้ำที่สะอาดถูกสุขลักษณะ |
| ๖) เป็นพื้นที่ที่มีดินเค็มและน้ำใต้ดินเป็นน้ำเค็มหรือมีรสกร่อย ไม่สามารถใช้ในการเกษตรและอุปโภค-บริโภคได้ | - ดินและน้ำใต้ดิน- สิ่งแวดล้อม | - พื้นที่ในเขต อบต. | - ปัญหาเรื่องดินเค็มลดลง จัดหาแหล่งน้ำจากแหล่งอื่นเพิ่มมากขึ้น  |

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***